
अथ चतुर्थं मण्डलम्‌ । 
प्रथमोऽनुवाकः 
स्‌° १ ।१२० 
(१) प्रथमं सूक्तम्‌ 
(१-२०) विंशत्यृचस्यास्य सूक्तस्य गौतमो वामदेव ऋषिः । (१, ६-२०) 
प्रथमर्चः षष्ठयादिपञ्चदशानाञ्चाम्रिः (२-५) द्वितीयादिचतसृणाञ्चामिर्वरुणो वा 

देवता । (१) प्रथमर्च ग्रष्टिः (२) द्वितीयाया अतिजगती (३) तृतीयाया धृतिः 

(४-२०) चतुर्थ्यादिसप्तदशानाञ्च त्रिष्टुप्‌ छन्दांसि 
त्वां ह्यम्रे सद॒मित्‌ स॑मन्यवो देवासो देवर्मरतिं न्येरिर इति क्रत्वा न्येरिरे । 
अम॑र्त्यं यजत मर्त्येष्वा देवमार्दैवं जनत प्रचेतसं विश्वमार्देवं जनत प्रचेतसम्‌ 
१ 
स भ्रार्तरं वरुणमग्न आ व॑वृत्स्व देवाँ अच्छा सुमती यज्ञवनसं ज्येष्ट 
युज्ञब॑नसम्‌ । ऋृतार्वानमादित्यं च॑र्षणीधृतं राजानं चर्षणीधृत॑म्‌ २ 
सखे सखांयमभ्या व॑वृत्स्वाशं न चक्रं रथ्येव रंह्यास्मभ्यं दस्म रंह्या । 
अ्नें मृळीकं वरुणे सचां विदो मरुत्सु विश्वभानुषु । 
तोकाय॑ तुजे शशुचान शं कृध्य स्मभ्य॑ दस्म शं कृधि ३ 
त्वं नो अग्रे वरुणस्य विद्वान्‌ देवस्य हेळोऽव॑ यासिसीष्ठाः । 
यजिष्ठो वह्तितमः शोशचानो विश्वा द्वेषांसि प्र मुमुग्ध्यस्मत्‌ ४ 
स त्वं नों अग्रेज्वमो भ॑बोती नेर्दिष्ठो अस्या उषसो व्युष्टौ । 
अर्व यच्तव नो वरुणं रराणो वीहि मुळीकं सुहवो न एधि ५ 
अस्य श्रेष्ठां सुभग॑स्य संटूग्‌ देवस्य॑ चित्रत॑मा मर्त्येषु । 
शुचि घृतं न तप्तमप्नर्यायाः स्पार्हा देवस्य॑ मंहनेव धेनोः ६ 
त्रिरस्य ता परमा स॑न्ति सत्या स्पार्हा देवस्य जनिंमान्यम्नेः । 
अनन्ते अन्तः परिवीत आगा च्छुर्चिः शक्रो अर्यो रोरुचानः ७ 
स दूतो विश्वेदभि वष्टि सद्मा होता हिरण्यरथो रंसुजिह्वः । 
रोहिद॑श्वो वपुष्यो विभावा सदां रणवः पितुमतीव संसत्‌ ८ 
स चेतयन्मर्नुषो यज्ञब॑न्धुः प्र तं मह्या र॑शनयां नयन्ति । 
स क्षेत्यस्य्‌ दुर्यासु सार्धन्‌ देवो मर्तस्य सधनित्वर्माप € 
स तू नों अ्रम्रिर्नयतु प्रजान न्नच्छा रब॑ देवभक्तं यद॑स्य । 
घिया यद्‌ विश्वै अमृता अकृणवन्‌ द्योष्पिता जनिता स॒त्यर्मुक्षन्‌ १० 

स जायत प्रथमः पस्त्यासु महो बुध्ने रज॑सो अस्य योनौ । 
अपार्दशीर्षा गुहमांनो अनन्ता ऽऽयोरयुवानो वृष॒भस्य॑ नीळे ११ 
प्र शर्धं आर्त प्रथमं विपन्यां आतस्य योनां वृष॒भस्य॑ नीळे । 
स्पार्हो युवां वपुष्यो विभावा सप्त प्रियासोऽजनयन्त वृष्णे १२ 
अस्माकमत्र पितरों मनुष्यां अभि प्र सैदुर्मृतमांशुषाणाः । 
अश्म॑त्रजाः सुदुघां वव्रे अन्त रुदुस्त्रा आंजन्नुषसों हवानाः १३ 
ते म॑र्मृजत दटूवांसो ग्रद्रिं तदेषामन्ये अभितो वि बौचन्‌ । 
पश्वयन्त्रासो अभि कारमँर्चन्‌ विदन्त ज्योतिंश्चकृपन्तं धीभिः १४ 
ते ग॑व्य॒ता मन॑सा दृश्चमुब्धं गा येमानं परि षन्तम द्रिम्‌ । 

टूळहं नरो वच॑सा दैव्येन व्रजं गोम॑न्तमुशिजो वि व॑व्रुः १५ 
ते म॑न्वत प्रथमं नाम॑ धेनो स्त्रः सप्त मातः प॑रमासिँ विन्दन्‌ । 
तञ्जानतीरभ्यनूषत ब्रा आविर्भवदरुणीर्यशसा गोः १६ 

नेशत्‌ तमो दुधितं रोच॑त द्यौ रुद्‌ देव्या उषसों भानुर॑र्त । 

आ सूर्यो बृहतस्तिष्ठदर्जा आजु मर्तेष बुजिना च पश्य॑न्‌ १७ 
आदित्‌ पश्चा बुबुधाना व्यख्य न्नादिद्‌ रर्ब धारयन्त द्यर्भक्तम्‌ । 
विश्वे विश्वासु दुर्यासु देवा मित्रं धिये वरुण स॒त्यम॑स्तु ९८ 
अच्छा वोचेय शुशुचानमग्रिं होतारं विश्वभरसं यजिष्ठम्‌ । 
शुच्यूर्धो अतृणन्न गवा मन्धो न पृतं परिंषिक्तमंशोः १६ 
विश्व॑षामर्दितिर्यज्ञियांनां विश्चैषामर्तिथिर्मानुषाणाम्‌ । 
अग्निर्दैवानामर्व आवृणानः सुमृळीको भ॑वतु जातवेदाः २० 


(२) ड्रितीयं सूक्तम्‌ 
(१-२०) विंशत्यृचस्यास्य सूक्तस्य गौतमो वामदेव ऋषिः । ग्रम्रिर्देबता । 
त्रिष्टुप्‌ छन्दः 
यो मर्त्येष्वमृत॑ ऋतार्वा देवो देवेष्व॑रतिर्निधार्यि । 
होता यजिष्ठो मह्या शचध्यैं हव्यैरम्रिर्मनुष ईरयध्यै १ 
इह त्वं संनो सहसो नो अ्रद्य जातो जातां उभर्या अ्रन्तरंग्रे । 
दूत ईयसे युयुजान ऋष्व आजुमुष्कान्‌ वर्षणः शक्रांध २ 
अ्रत्या वृधस्त्र रोहिता घृतस्त्रु आतस्यं मन्ये मन॑सा जविष्ठा । 
अन्तरीयसे अरुषा युजानो युष्मांश्च देवान्‌ विश आ च मर्तान्‌ ३ 

अर्यमणं वरुणं मित्रमेषा मिन्द्राविष्णू मरुतो अश्विनोत । 

स्वश्वो अग्ने सुरथः सुराधा एदु बह सुहविषे जनाय ४ 

गोमाँ अग्नेऽविमाँ अ्रश्वी यज्ञो नृवत्संखा सदमिदप्रमृष्यः । 

इळांवाँ एषो असुर प्रजावान्‌ दीर्घो रयिः प॑थुबश्चः स॒भार्वान्‌ ५ 
यस्त॑ इध्मं जभर॑त्‌ सिष्विदानो मूर्धानं वा त॒तप॑ते त्वाया । 
भुवस्तस्य स्वत॑वाँ: पायुर॑ग्रे विश्व॑स्मात्‌ सीमघायत उरुष्य ६ 
यस्ते भरादन्नियते चिदन्न॑ निशिर्षन्मन्द्रमर्तिथिमुदीरर॑त्‌ । 

ग्रा देवयुरिनर्धते दुरोणे तस्मिन्‌ रयिर्धवो अस्तु दास्वांन्‌ ७ 
यस्त्वां दोषा य उषसि प्रशंसांत्‌ प्रियं वां त्वा कुणव॑ते हविष्मान्‌ । 
अश्वो न स्वे दम आ हेम्यावान्‌ तमंहंसः पीपरो दाश्वांसम्‌ ८ 
यस्तुभ्यमग्ने ञ्मूर्ताय दाशद्‌ दुवस्त्वे कृणवते यतर्स्त्रुक्‌ । 

न स राया शंशमानो वि योंष न्रैन॒मंहः परि वरदघायोः € 

यस्य त्वमग्रे अध्वरं जुजोषो देवो मर्तस्य सुर्धितं रराणः । 
प्रीतेदसद्धोत्रा सा य॑विष्ठा डसाम यस्य॑ विधतो वृधासः १० 
चित्तिमचित्तिं चिनव॒द्‌ वि विद्वान्‌ पृष्ठेवं वीता वुंजिना च मर्तान्‌ । 
राये च॑ नः स्वप॒त्याय॑ देव दितिं च रास्वार्दितिमुरुष्य ११ 

कवि शंशासुः कवयोऽदब्धा निधारय॑न्तो दुर्यास्वायो 

अतस्त्वं दृश्याँ अम्र एतान्‌ पडिभः पंश्येरद्भताँ अर्यं एवं: १२ 
त्वम॑ग्ने बाघतें सुप्रणींतिः सुतसौमाय विधते य॑विष्ठ । 

रब्र॑ भर शशमानार्य घृष्वे पृथु श्वन्द्रमवैसे चर्षणिप्राः १३ 

अर्धा ह यद्‌ व॒यम॑ग्ने त्वाया पड्भिर्हस्तेभिश्चकृमा तनूभिः । 

रथं न क्रन्तो अप॑सा भुरिजो ओतं येमुः सुरध्य आशुषाणाः १४ 
अधां मातरुषर्सः सप्त विप्रा जायेमहि प्रथमा वेधसो नृचफढ्न्‌ । 
दिवस्युत्रा अङ्गिरसो भवेमाऽद्रि रुजेम धनिनं शचन्तः १५ 

अधा यर्था नः पितरः परासः प्रवासो अम्र आतर्माशुषाणा 
शुचीर्दयन्‌ दीर्धितिमुक्थशासः च्ञामां भिन्दन्तो अरुणीरप रन्‌ १६ 
सुकर्माणः स॒रुचों देव॒यन्तो ऽयो न देवा जनिमा धर्मन्तः । 
शचन्तों अग्रि ब॑वृधन्त इन्द्रै मूर्वं गव्यं परिषद॑न्तो अग्मन्‌ १७ 
अआ यथेव क्षमति पश्वो अंरूयद्‌ देवानां यज्जनिमान्त्यग्र । 

मर्तानां चिदुर्वशीरकृप्रन्‌ वृधे चिदर्य उर्परस्यायोः १८ 


240 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


अक॑र्म ते स्वर्पसो अभूम ऋृतर्मवस्त्रन्रुषसो विभातीः । 

अनुनमम्रिं पुरुधा सुशचन्द्रं देवस्य मर्मृजतश्चारु चक्षुः १६ 

एता तें अग्र डचर्थांनि बेधो ऽवोचाम कवये ता जुषस्व । 
उच्छोंचस्व कृणुहि वस्य॑सो नो महो रायः पुरुवार प्र य॑न्धि २० 


(३) तृतीयं सूक्तम्‌ 

(१-१६) षोडशर्चस्यास्य सूक्तस्य गौतमो वामदेव षिः । (१) प्रथमर्चोऽग्री रुद्रो 

वा (२-१६) ड्रितीयादिपञ्चदशानाञ्चामिर्देवता । त्रिष्टुप्‌ छन्दः 
आ वो राजानमध्वरस्य रुद्रं होतारं सत्ययजं रोद॑स्योः । 
अग्निं पुरा तंनयित्रोरचित्ता द्िरणयरूपमव॑से कृणुध्वम्‌ १ 
अयं योनिंश्चकृमा यं व॒यं तें जायेव पत्य॑ उशती सुवासाः । 
अर्वाचीनः परिवीतो नि षीदेमा उ ते स्वपाक प्रतीचीः २ 
ग्राथरवते अर्टूपिताय मर्न्म नृचर्क्षसे सुमृळीकार्य वेधः । 
देवाय॑ शस्तिम॒मृतांय शंस ग्राबैव सोता मधुषुद्‌ यमीळे ३ 
त्वं चिन्नः शम्यां अग्ने अस्या आतस्यं बोध्यृतचित्‌ स्वाधीः । 
कदा त॑ उक्था संघमाद्यानि कदा भ॑वन्ति सख्या गृहे तै ४ 
कथा ह॒ तद्‌ वरुणाय त्वम॑ग्ने कथा दिवे गर्हसे कन्न आग॑ः । 
कथा मित्रार्य मीळ्हरषे पृथिव्यै ब्रवः कर्दर्यम्शे कद्‌ भर्गाय ५ 
कद्‌ धिष्ण्यासु वृधसानो अग्रे कद्‌ वाताय प्रत॑वसे शुभंये । 
परिज्मने नासत्याय क्षे ब्रवः कर्दमे रुद्रार्य नृघ्ने ६ 
कथा महे पुष्टिंभराय॑ पूष्णे कद्‌ रुद्राय सुम॑खाय हविर्दे । 
कद्‌ विष्ण॑व उरुगायाय रेतो ब्रवः कद॑ग्ने शर॑वे बृहत्यै ७ 
कथा शर्धाय मरुतांमृतार्य कथा सूरे ब्रहते पृच्छयूमानः । 
प्रतिं ब्रबोऽदितये तुराय साधां दिवो जांतवेदश्चिकित्वान्‌ ८ 
ऋतेन॑ आतं नियंतमीळ ग्रा गो रामा सचा मधुमत्‌ पक्वम्॑रे । 
कृष्णा स॒ती रुश॑ता धासिनैषा जामर्येण पर्यसा पीपाय ६ 
ऋतेन हि ष्मां वुषभश्चिंदक्तः पुमाँ अग्निः पय॑सा पृष्ठयैन । 
अस्प॑न्दमानो अचरद्‌ वयोधा वूर्षा शक्रं दुदुहे पृश्निरूधः १० 
ऋृतेनाद्रिं व्यसन्‌ भिदन्तः समङ्गिरसो नवन्त गोर्भिः । 
शनं नरः परिं षदनुषा्स माविः स्व॑रभवज्जाते अग्रौ ११ 

ऋतेन देवीरमृता ग्रमूक्ता अर्णोभिरापो मर्धमद्धिरगे । 

वाजी न सर्गेषु प्रस्तुभानः प्र सदमित्‌ स्त्रवितवे दधन्युः १२ 

मा कस्य॑ य॒क्षं सदमिद्धरो गा मा वेशस्य॑ प्रमिन॒तो मापेः । 

मा भ्रा्तुरम्रे अ्रनुजोऋणं बे र्मा सरूयुर्दक्षं रिपोर्भुजेम १३ 

रक्षां णो अग्ने तव रक्षणोभी रारक्षाणः सुमख प्रीणानः । 

प्रतिं ष्फुर वि रुज वीड्वंहों जहि रक्षो मर्हि चिद्‌ वावृधानम्‌ १४ 
एभिर्भव सुमनां ग्रम्ने अकै रिमान्‌ त्स्पृश मन्म॑भिः शुर वाजान्‌ । 
उत ब्रह्मांययङ्गिरो जुषस्व सं ते श॒स्तिर्देवर्वाता जरेत १५ 

एता विश्वा विदुषे तुभ्यं बेधो नीथान्य॑म्रे निण्या वर्चांसि । 
निवच॑ना कवये काव्या न्यश॑सिषं म॒तिभिर्विप्र उक्थैः १६ 


(४) चतुर्थं सूक्तम्‌ 
(१-१५) पञ्चदशर्चस्यास्य सूक्तस्य गौतमो वामदेव ऋषिः । रक्षोहाम्निर्देवता । 
त्रिष्टुप्‌ छन्द 
कृणुष्व पाजः प्रसितिं न पृथ्वीं याहि राजेवार्मवाँ इभेन । 
तृष्वीमन्‌ प्रसितिं द्र्णानो ऽस्तासि विध्य॑ रक्षसस्तपिष्ठेः १ 
त्व भ्रमार्स आशया पंत न्त्यनुं स्पृश घुषता शोशचानः । 
तर्पष्यग्ने जुह्णां पतङ्गा नर्सदितो वि संज विष्वगुल्काः २ 
प्रति स्पशो वि सज तूर्णितमो भर्वा पायुर्विशो अस्या अद॑ब्धः । 
यो नों दूरे अघशंसो यो ग्र न्त्यग्ने मार्किष्टे व्यथिरा दधर्षीत्‌ ३ 
उद॑ग्ने तिष्ठ प्रत्या त॑नुष्व न्यमित्राँ ओषतात्‌ तिग्महेते । 
यो नो अर्रातिं समिधान चक्रे नीचा तं ध॑च्यतसं न शुष्क॑म्‌ ४ 
ऊर्ध्वो भ॑व प्रतिं विध्याध्यस्म दाविष्कृणुष्व दैव्यांन्यम्ने । 
अरं स्थिरा तनुहि यातुजूनां जामिमजामिं प्र मृणीहि शत्रून्‌ ५ 
स तें जानाति सुमतिं य॑विष्ठ य ईवते ब्रह्म॑णे गातुमैर॑त्‌ । 
विश्वान्यस्मै सुदिनानि रायो द्युम्नान्यर्यो वि दुरो अभि द्यौत्‌ ६ 
सेद॑ग्ने अस्तु सुभगः सुदानु यस्त्वा नित्यैन हविषा य उक्थैः । 
पिप्रीषति स्व आयुषि दुरोणे विश्वेद॑स्मै सुदिना सासंदिष्टिः ७ 
अर्चामि ते सुमतिं घोष्यर्वाक्‌ सं ते वावातां जरतामियं गीः । 
स्वश्वांस्त्वा सुरथां मर्जयेमा ऽस्मे ज्ञत्रार्णि धारयेरनु द्यून्‌ ८ 

इह त्वा भूर्या चरेदुप त्मन्‌ दोर्षांवस्तर्दीदिवांसमनु द्यून्‌ । 
क्रीळन्तस्त्वा सुमनसः सपेमा ऽभि द्युम्ना त॑स्थिवांसो जनानाम्‌ € 
यस्त्वा स्वश्वः सुहिरणयो अग्र उपयाति वसुमता रथेन । 
तर्स्य त्राता भ॑वसि तस्य सखा यस्त आतिथ्यमानुषग्‌ जुजोषत्‌ १० 
महो रुजामि बन्धुता वचोभि स्तन्मां पितुर्गोत॑मादन्वियाय । 
त्वं नों अस्य वर्चसश्चिकिद्धि होत॑र्यविष्ठ सुक्रतो दमूनाः ११ 
अस्व॑प्रजस्तरणंयः सुशेवा ग्रर्तन्द्रासोऽवृका अश्रमिष्ठाः । 
ते पायवः स॒ध्ययञ्चो निषद्या ऽग्ने त॑ नः पान्त्वमूर १२ 
ये पायो मामतेयं तें अग्ने पश्यन्तो अ्रन्धं दुरितादर्रक्षन्‌ । 
ररक्ष तान्‌ त्सुकृतों विश्ववेदा दिप्स॑न्त इद्‌ रिपवो नाहं देभुः १३ 
त्वयां व॒यं संघन्यश्स्त्वोता स्तव प्रणीत्यश्याम वाजान्‌ । 
उभा शंसां सूदय सत्यताते ऽनुष्ठया कृणुह्यहृयाण १४ 
अया तें अग्रे समिधां विधेम प्रति स्तोम॑ शस्यमानं गृभाय । 
दहाशसो रक्षस॑ः पाह्यस्मान्‌ द्रुहो निदो मित्रमहो अवद्यात्‌ १% 

हु पञ्चमोऽध्यायः 

ब० १।२६ 


(५) पञ्चमं सूक्तम्‌ 
(१-१५) पञ्चदशर्चस्यास्य सूक्तस्य गौतमो वामदेव ऋषिः । वैश्वानरोऽग्निर्देबता । 
त्रिष्टुप्‌ छन्दः 
वैश्वानराय मीव्व्हषें स॒जोषाः कथा दाशेमाग्नये बृहद्‌ भाः । 
अनूनेन बृहता वक्षथेनो प॑ स्तभायदुपमिन्न रोध॑ः १ 
मा निन्दत य इमां मह्य॑ रातिं देवो दुदौ मर्त्याय स्व॒धारवान्‌ । 
पाकाय गृत्सो अमृतो विचेता वैश्वानरो नृत॑मो य॒ह्णो अग्निः २ 
साम॑ द्विबर्हा महिं तिग्मर्भृष्टिः सहस्ररेता वृषभस्तुर्विष्मान्‌ । 
पदं न गोररप॑गूळहं विविठ्ठा नम्रिर्मह्य॑ प्रेदु बोचन्मनीषाम्‌ ३ 
प्र ताँ ग्रमिर्बभसत्‌ तिग्मज॑म्भ स्तपिष्ठेन शोचिषा यः सुराधाः । 
प्र ये मिनन्ति वरुणस्य धाम॑ प्रिया मित्रस्य चेत॑तो ध्रुवाणि ४ 
अभ्रातरो न योष॑णो व्यन्त॑ः पतिरिपो न जन॑यो दुरेवाः । 
पापासः सन्तो अनृता अंस॒त्या इदं प॒दम॑जनता गभीरम्‌ ५ 

इदं में अग्रे कियते पावका ऽमिंनते गुरु भारं न मन्म॑ । 

बृहद्‌ द॑घाथ घुषता गभीरं य॒ह्णं पृष्ठं प्रय॑सा सप्र्धातु ६ 
तमिन्न्वेडब समना समान मभि क्रत्वा पुनती घीतिरश्या 
ससस्य चर्मन्नधि चारु प॒श्ने रग्ने रुप आरुपितं जर्बारु ७ 
प्रवाच्यं वर्चसः किं में अस्य गुहां हितमुर्प निणिग्व॑दन्ति । 
यदुस्त्रियाणामप वारिंब व्रन्‌ पाति प्रियं रुपो ग्रग्रं पदं वेः ८ 
इदमु त्यन्महिं महामनीकं यदुस्त्रिया सच॑त पूर्व्य गौः । 

ऋतस्य प॒दे अधि दीद्यानं गुहां रघुष्यद्‌ र॑घुयद्‌ विवेद & 

अर्घ द्यतानः पित्रोः सचासा ऽम॑न॒त॒ गृह्यं चार्‌ प॒श्ने 

मातुष्पदे परमे अन्ति षद्‌ गो वृष्णः शोचिषः प्रय॑तस्य जिह्वा १० 
ऋतं वोचे नम॑सा पृच्छ्यमांन स्तवाशसां जातवेदो यदीदम्‌ । 
त्वमस्य ्॑यसि यद्ध विश्व॑ दिवि यदु द्रविणं यत्‌ पंथिव्याम्‌ १९ 
किं नों अस्य द्रविणं कद्ध रत्न॑ वि नों वोचो जातवेदश्चिकित्वान्‌ । 
गुहाध्व॑नः परमं यन्नो अस्य रेक पदं न निंदाना अर्गन्म १२ 

का मर्यादा वयुना कद्ध वाम मर्च्छा गमेम रघवो न वाज॑म्‌ । 
कदा नों देवीरमृतंस्य पबीः सूरो वर्णन ततनन्नुषासः १३ 

अनिरेण वच॑सा फल्ग्वॅन प्रतीत्येन कृधुनांतृपास॑ः । 

अधा ते अग्रे किमिहा व॑द न्त्यनायुधास आस॑ता सचन्ताम्‌ १४ 
अस्य श्रिये समिधानस्य वुष्णो वसोरनीकं दम॒ आ रुरोच । 
रुशद्‌ वसानः सुदृशींकरूपः क्षितिर्न राया पुरुवारो अद्योत्‌ १५ 


(६) षष्ठं सूक्तम्‌ 
(१-११) एकादशर्चस्यास्य सूक्तस्य गौतमो वामदेव षिः । अग्रमिर्देवता । 
त्रिष्टुप्‌ छन्दः 
ऊर्ध्व ऊ षु णो ्रध्वरस्य होत ग्रे तिष्ठं देवताता यजीयान्‌ । 
त्वं हि विश्व॑मभ्यसि मन्म प्र वेधर्संश्चित्‌ तिरसि मनीषाम्‌ १ 
अ्र्मूरो होता न्य॑सादि विच्त्वश म्िर्मन्द्रो विदर्थेषु प्रचेताः । 
ऊर्ध्व भानुं स॑वितेवश्रि न्मेतैब धूमं स्त॑भायदुप द्याम्‌ २ 
य॒ता स॑जूर्णी रातिनी घृताची प्रदक्षिणिद्‌ देवर्तातिमुराणः । 
उदु स्वरुर्नवजा नाक्रः पश्वो अनत्ति सुधितः सुमेकः ३ 

स्तीर्णे बर्हिषिं समिधाने अग्ना ऊर्ध्वो अंध्वर्युजुजुषाणो अस्थात्‌ । 
पर्यग्निः पंशपा न होतां त्रिविष्टयेति प्रदिवं उराणः ४ 

परि त्मनां मितट्रेरेति होता म्निर्मन्द्रो मर्घुवचा ऋृतावां । 
द्रव॑न्त्यस्य वाजिनो न शोका भरयन्ते विश्वा भुवना यदभ्राट्‌ ५ 
भद्रा ते अग्ने स्वनीक संदृग्‌ घोरस्य स॒तो विषुणस्य चारुः । 

न यत्‌ ते शोचिस्तर्मसा वर्र॑न्त न ध्वस्मार्नस्तन्वीरे रेप आ धुः ६ 
न यस्य सातुर्जनितोरवारि न मातरांपितरा नू चिंदिष्टौ । 

अर्धा मित्रो न सुधितः पावकोई उग्रिदीदाय मानुषीषु विक्षु ७ 
द्विर्यं पञ्च जीज॑नन्‌ त्संवसांनाः स्वसारो अग्निं मानुषीषु विक्षु । 
उषर्बुधमथर्योड न दन्त॑ शक्रं स्वासं परशं न तिग्मम्‌ ८ 

तव त्ये अग्रे हरितों घृतस्त्रा रोहितास आज्चञ्चः स्वञ्चः । 
अरुषासो वृषण त्रुजुमुष्का आ देवर्तातिमहून्त दस्माः € 

ये ह त्ये ते सह॑माना अयास॑ स्त्वेषासो अग्रे अर्चयश्चर॑न्ति । 
श्येनासो न दुंबसनासो अर्थ तुविष्वणसो मारुतं न शर्धः १० 
अकारि ब्रह्म समिधान त॒भ्यं शंसात्युक्थं यजते व्य धाः । 
होतारमम्रिं मनुषो नि षेदु र नमस्यन्तं उशिजः शंस॑मायोः ११ 


(७) सप्तमं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । अअर्निर्देवता । (१) 
प्रथमर्चो जगती (२-६) ड्रितीयादिपञ्चानामनुष्टप्‌ (७-११) सप्तम्यादिपञ्चानाञ्च 
त्रिष्टुप्‌ छन्दांसि 
अयमिह प्रथमो धायि धातृभि होता यजिष्ठो अध्वरेष्वीड्यः । 
यमप्रवानो भूर्गवो विरुरुचु वनेषु चित्रं विभ्वं विशेविशे १ 
अग्रे कदा त॑ आनुषग्‌ भुर्व॑द्‌ देवस्य चेत॑नम्‌ । 
अधा हि त्वां जगुभ्रिरे मर्तासो विच्त्वीडथम्‌ २ 
ऋतावानं विचेतसं पश्य॑न्तो द्यार्मिव स्तृभिः । 
विश्वैषामध्वराणां हस्कर्तारं दमेदमे ३ 
आशं दूतं विवस्वंतो विश्वा यश्चर्षणीरभि । 
आ ज॑भ्रुः केतुमायवो भरगवाणं विशेविशे ४ 
तमीं होर्तारमानुषक चिंकित्वांसं नि षेदिरे । 

रण्वं पावकशोचिषं यर्जिष्ठं सप्त धार्मभिः ५ 

तं शश्व॑तीषु मातृष॒ वन आ वीतमश्रितम्‌ । 

चित्रं सन्तं गुहां हितं सुवेदं कूचिदुर्थिन॑म्‌ ६ 

ससस्य यद्‌ वियुता सस्मित्रूध ब्रृतस्य धाम॑न्‌ रणर्य॑न्त देवाः । 
महाँ अग्निर्नम॑सा रातह॑व्यो वेर॑घ्वराय सदुमिदूतावां ७ 
वेर॑ध्वरस्य॑ दूत्यानि विद्वा नभे अन्ता रोद॑सी संचिकित्वान्‌ । 
दूत ईंयसे प्रदिव॑ उराणो विदुष्टरो दिव आरोध॑नानि ८ 

कृष्णं त एम रुश॑तः पुरो भा श्चैरिष्णवरशर्चिर्वपुषामिदेक॑म्‌ । 
यदप्रीता दध॑ते ह गर्भ सद्यश्चिज्ञातो भव॒सीदु दूतः € 

सद्यो जातस्य दट्ृशानमोजो यद॑स्य वातो अनुवाति शोचिः । 
वृणक्ति तिग्माम॑तसेषुं जिह्वां स्थिरा चिदन्ना दयते वि जम्भैः १० 
तृषु यदन्नां तृषुणां ववक्ष तृषुं दूतं क़ंणुते यह्लो अग्निः । 

वात॑स्य मेळिं स॑चते निजूर्व ज्ञाशं न वाजयते हिन्वे अर्वा ११ 


(८) अ्रष्टमं सूक्तम्‌ 
(१-८) अष्टर्चस्यास्य सूक्तस्य गौतमो वामदेव ऋषिः । अम्रिर्देवता । 
गायत्री छन्दः 
दूतं वो विश्ववेदसं हव्यवाहममर्त्यम्‌ । यर्जिष्ठमृञ्जसे गिरा १ 
स हि वेदा वसुधितिं म॒हाँ आरोध॑नं दिवः । स देवाँ एह व॑क्षति २ 
स बेद देव आनम देवां औतायते दमें । दाति प्रियाणि चिद्‌ वर्स ३ 
स होता सेदु दूत्यं चिकित्वाँ अन्तरीयते । बिद्राँ ग्रारोधनं दिवः ४ 
ते स्याम ये अग्नये ददाशुर्हव्यर्दातिभिः । य ई पुष्य॑न्त इन्धते ५ 
ते राया ते सुवीर्यैः ससवांसो वि शृणिवरे । ये अग्रा द॑धिरे दुवः ६ 
अस्मे रायो दिवेदिवे सं च॑रन्तु पुरुस्पृहः । अस्मे वाजांस ईरताम्‌ ७ 
स विप्र्चर्षणीनां शवसा मार्नुषाणाम्‌ । प्रति चिप्रेब॑ विध्यति ८ 


(६) नवमं सूक्तम्‌ 
(१-८) अटष्टर्चस्यास्य सूक्तस्य गौतमो वामदेव आृषिः । अम्रिर्देवता । 
गायत्री छन्दः 
असि टॅवयं जन॑म | र्थ बर्हिरासद॑म | 
अग्ने मूळ महाँ असि य ईमा देवयं जन॑म्‌ । इयेथ॑ बर्हिरासरद॑म्‌ १ 


246 


MAHARISHI UNIVERSITY OF MANAGEMENT ऋक्‌ बेद [Rik Veda] 


VEDIC LITERATURE COLLECTION 


स मार्नुषीषु दूव्ठभों विक्षु प्रावीरमॅर्त्यः । दूतो विश्वेषां भुवत्‌ २ 

स सद्य परि णीयते होतां मन्द्रो दिविष्टिषु । उत पोता नि षीदति ३ 
उत म्रा अ्प्रिर॑ध्वर उतो गृहर्पंतिर्दमें । उत ब्रह्मा नि षीदति ४ 

वेषि ह्य॑ध्वरीयता मुंपव॒क्ता जनानाम्‌ । हव्या च मानुषाणाम्‌ ५ 
वेषीट्रस्य दूत्यं यस्य जुजोषो अध्वरम्‌ । हव्यं मर्तस्य बोळहवे ६ 
अस्माक जोष्यध्वर मस्मार्क य॒ज्ञम॑ङ्गिरः । अस्माकं शृणुघी हव॑म्‌ ७ 
परि ते दूळभो रथो ऽस्माँ अश्नोतु विश्वर्तः । येन रक्सि दाशुर्षः ८ 


(१०) दशमं सूक्तम्‌ 
(१-८) अ्रष्टर्चस्यास्य सूक्तस्य गौतमो वामदेव आृषिः । अम्निर्देवता । (१-३) 
प्रथमतृचस्य पदपङ्किः (४, ६, ७) चतुर्थीषष्टीसप्तमीनामृचां पदपङ्किरुष्णिग्वा (५) 
पञ्चम्या महापदपङ्किः (८) ग्रष्टम्याश्चोष्णिक्‌ छन्दांसि 

अग्ने तमद्या ऽश्वं न स्तोमैः क्रतुं न भद्रं हंदिस्पृर्शाम्‌ । ऋृध्यार्मा त ओहैः १ 
अधा हांग्रे क्रतोर्भद्रस्य दक्ष॑स्य साधोः । रथीर्गृतस्य॑ बृहतो बभूथ २ 
एभिनों अकै र्भवां नो अर्वाङ्‌ स्वर्णं ज्योतिः । अग्ने विश्वेभिः सुमना 
अनीकैः ३ ड़ हे 
आभिष्टे अद्य गीभिर्गृणन्तो गने दाशेम । प्र तें दिवो न स्तनयन्ति शुष्माः ४ 
तव स्वादिष्ठा ऽग्रे संटुष्टि रिदा चिदह्ण॑ इदा चिदक्तोः । श्रिये रुक्मो न रोचत 
उपाके ५ हु 
घृतं न पूतं तनू्ररेपाः शुचि हिर॑णयम्‌ । तत्‌ ते रुक्मो न रोचत स्वधावः ६ 
कृतं चिद्धि ष्मा सनैमि द्वेषो ऽग्र॑ इनोषि मर्तात्‌ । इत्था यज॑मानादृतावः ७ 
शिवा न॑ः सख्या सन्तुं भ्रात्रा उग्नें देवेषु युष्मे । सा नो नाभिः सद॑ने 
सस्मिन्नूधन्‌ ८ हर 

द्वितीयोऽनुवाकः 

सूळ ११२१ 


(११) एकादशं सूक्तम्‌ 
(१-६) षड्चस्यास्य सूक्तस्य गौतमो वामदेव ऋषिः । अम्रिर्देवता । त्रिष्ट॒प्‌ छन्दः 
भद्रं ते अग्रे सहसिन्ननीकमुपाक आ रोचते सूर्यस्य । 
रुशद्‌ टृशे द॑दृशे नक्तया चि दरूक्षितं दृश ग्रा रूपे ग्रनम्‌ १ 

वि षांह्यम्ने गुण्ते मनीषां खं वेपसा तुविजात स्तर्वानः । 
विश्वैभिर्यद्‌ वावन॑ः शुक्र देवै स्तन्नो रास्व सुमहो भूरि मन्म॑ २ 
त्वर्दम्रे काव्या त्वन्मनीषा स्त्वदुक्था जायन्ते राध्यानि । 

त्वदेति द्रविणं वीरपैशा इत्थार्धिये दाशुषे मर्त्याय ३ 

त्वद्‌ वाजी वांजंभरो विहांया अभिष्टिकृजांयते स॒त्यशाष्मः । 
त्वद्‌ रयिर्दैवर्जूतो मयो भुस्त्वदाशर्जूजुवा अग्ने अर्वा ४ 

त्वाम॑ग्ने प्रथ॒मं देवयन्तो देवं मर्ता अमृत मन्द्रजिह्वम्‌ । 

ड्रेषोयुतमा विवासन्ति धीभि दर्मूनसं गुहर्पतिमर्मूरम्‌ ५ 

आरे ग्रस्मदर्मतिमारे अंह आरे विश्वाँ दुर्मतिं यन्निपासिं । 

दोषा शिवः स॑हसः सूनो ग्रम्ने यं देव आ चित्‌ सर्चसे स्वस्ति ६ 


(१२) द्वादशं सूक्तम्‌ 

(१-६) षड्चस्यास्य सूक्तस्य गौतमो वामदेव ऋषिः । अग्रिर्देवता । त्रिष्ट॒प्‌ छन्दः 
यस्त्वाम॑म्र इन्धते यतस्त्रुक्‌ त्रिस्ते अन्न॑ कृणवत्‌ सस्मिन्नर्हन्‌ । 
स सु झुम्नेरभ्य॑स्तु प्रसक्षत्‌ तव॒ क्रत्वा जातवेदश्चिकित्वान्‌ १ 
इध्मं यस्ते ज॒भर॑च्छश्रमाणो महो अग्रे अनीकमा सपर्यन्‌ । 
स इधानः प्रतिं दोषामुषासं पुष्य॑न्‌ रयिं स॑चते ्रन्नमित्रान्‌ २ 
अम्रिरीशे बृहतः क्षत्रिर्यस्या म्रिर्वाज॑स्य परमस्य॑ रायः । 
दर्धाति रल॑ विध॒ते यर्विष्ठो व्यानुषङ्कर्त्याय स्वघावांन्‌ ३ 
यच्चिद्धि तें पुरुषत्रा य॑विष्ठाऽ चित्तिभिश्चकृमा कञ्चिदाग॑ः । 
कृधी ष्वश्स्माँ अदितेरनांगान्‌ व्येनासि शिश्रथो विष्व॑गग्ने ४ 
महश्चिदग्न एन॑सो अभीकं ऊर्वाद्‌ देवानामुत मर्त्यानाम्‌ । 
मा ते सखायः सदमिद्‌ रिषाम यच्छा तोकाय तन॑याय॒ शं योः ५ 
यर्था ह त्यद्‌ व॑सवो गोर्य चित्‌ पदि षिताममुञ्चता यजत्राः । 
एवो ष्वस्मन्मुञ्चता व्यंहः प्र तार्यम्रे प्रतरं न आयुः ६ 


(१३) त्रयोदशं सूक्तम्‌ 
(१-५) पञ्चर्च॑स्यास्य सूक्तस्य गौतमो वामदेव ऋषिः । ग्रम्रिर्लिङ्गोक्ता वा देवताः 
। त्रिष्टुप्‌ छन्दः 
प्रत्यम्रिरुषसामग्रमरूयद्‌ विभातीनां सुमनां रत्नधेयम्‌ । 

यातम॑श्विना सुकृतों दुरोण मुत्‌ सूर्यो ज्योतिंषा देव एंति १ 

ऊर्ध्वं भानुं स॑विता देवो ग्रश्रेद्‌ द्रप्सं दर्विध्वद्‌ गविषो न सत्वां । 
अन॑ ब्रतं वरुणो यन्ति मित्रो यत्‌ सूर्य दिव्यारोहर्यन्ति २ 

यं सीमर्कृरवन्‌ तम॑से विपूर्चे ध्रुवक्ञेमा अन॑वस्यन्तो अर्थम्‌ । 

तं सूर्य हरित॑ः सप्त य॒ह्वीः स्पशां विश्व॑स्य जग॑तो वहन्ति ३ 
वर्हिष्ठेभिर्विहर॑न्यासि तन्तु मवव्ययन्नसितं देव वस्म॑ । 

द्रिंध्वतो रश्मयः सूर्यस्य चर्मेवार्वाधुस्तमों अप्स्वश्न्तः ४ 
अनायतो अ्रनिंबद्धः कथायं न्य॑ङ्ङ्त्तानोऽव॑ पद्यते न । 

कयां याति स्व॒धया को द॑दर्श दिव स्कम्भः स्मृतः पाति नाकम्‌ ५ 


(१४) चतुर्दशं सूक्तम्‌ 

(१-५) पञ्चर्च॑स्यास्य सूक्तस्य गौतमो वामदेव ऋषिः । ग्रम्निलिंङ्गोक्ता वा देवताः । 
त्रिष्टुप्‌ छन्दः 

प्रत्यम्रिरुषसों जातवेदा अख्य॑द्‌ देवो रोच॑माना महोभिः । 
आ नासत्योरुगाया रथेनेमं यज्ञमुर्प नो यातमच्छ १ 
ऊर्ध्व केतुं सविता देवो अश्रे ज्जयोतिर्विश्चस्मै भुर्बनाय कृण्वन्‌ । 
आप्रा द्यावापृथिवी अन्तरिक्षं वि सूर्यो रश्मिभिश्चेकिंतानः २ 
आवरहन्त्यरुणीर्ज्योतिषार्गा न्मही चित्रा रश्मिभिश्चेकिंताना । 
प्रबोधर्यन्ती सुवितार्य देव्य षा ईयते सुयुजा रथेन ३ 
आ वां वहिष्ठा इह ते व॑हन्तु रथा अश्वांस उषसो व्युष्टौ । 
इमे हि वाँ मधुपेयांय सोर्मा अस्मिन्‌ यज्ञे वृषणा मादयेथाम्‌ ४ 
अनायतो अ्रनिंबद्धः कथायं न्य॑ङ्ङ्त्तानोऽव॑ पद्यते न । 
कयां याति स्व॒धया को द॑दर्श दिवः स्कम्भः समृतः पाति नाकम्‌ ५ 


(१४) पञ्चदशं सूक्तम्‌ 
(१-१०) दशर्चस्यास्य सूक्तस्य गौतमो वामदेव ऋृषिः । (१-६) 
प्रथमादिषङड्चामम्रिः (७-८) सप्तम्यष्टम्योः साहदेव्यः सोमकः (६-१०) 
नवमीदशम्योश्चाश्चिनो देवताः । गायत्री छन्दः 
अग्निर्होता नो अध्वरे वाजी सन्‌ परिं णीयते । देवो देवेषु यज्ञियः १ 
परि त्रिविष्ट्यध्वरं यात्यग्री रथीरिंव । आ देवेषु प्रयो दर्घत्‌ २ 

परि वार्ज॑पतिः कवि रम्निर्हव्यान्यक्रमीत्‌ । दधद्‌ रलानि दाशुषे ३ 
अयं यः सृञ्जये पुरो दैबवाते समिध्यते । द्युमाँ अमित्रदम्भनः ४ 
अस्य॑ घा वीर ईव॑तो ऽग्रेरीशीत मर्त्यः । तिग्मज॑म्भस्य मीळ्हष॑ः ५ 
तमर्वन्तं न सानसि म॑रुषं न दिवः शिशम्‌ । मर्मृज्यन्ते दिवेदिवे ६ 
बोधद्यन्मा हरिभ्यां कुमारः साहदेव्यः । अच्छा न हूत उद॑रम्‌ ७ 
उत त्या य॑जता हरी कुमारात्‌ सांहदेठ्यात्‌ । प्रय॑ता सद्य आ द॑दे ८ 
एष वाँ देवावश्चिना कुमारः साहदेव्यः । दीर्घायुरस्तु सोम॑कः ६ 

तं युवं देवावश्विना कुमारं सांहदेव्यम्‌ । दीर्घायुषं कृणोतन १० 


(१६) षोडशं सूक्तम्‌ 
(१-२१) एककिंशत्यृचस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
आ स॒त्यो यातु मघवां ऋजीषी द्रवन्त्वस्य हर॑य उर्पनः । 
तस्मा इदन्धः सुषुमा सुदत्तं मिहार्भिपित्वं करते गृणानः १ 
अ्रव॑ स्य शूराध्व॑नो नान्ते ऽस्मिन्‌ नों अद्य सव॑ने मन्दध्यै । 
शंसांत्युक्थमुशनेव वेधा श्लिंकितुषें असुर्याय मन्म॑ २ 
कविर्न निणयं विदर्थानि साधन्‌ वृषा यत्‌ सेक॑ विविपानो अर्चात्‌ । 
दिव इत्था जीजनत्‌ सप्त कारू नह्लां चिच्चक्रुर्वयुना गृणन्तः ३ 
स्वर्श्यद्‌ वेदिं सुटूृशीकम॒कै र्महि ज्योती रुरुचुर्यद्ध वस्तोः । 
अन्धा तमांसि दुर्धिता विचक्षे नृभ्य॑श्चकार नूर्तमो अभिष्टौ ४ 
ववक्ष इन्द्रो अमितमूजी ष्युश्भे आ प॑प्रौ रोद॑सी महित्वा । 
अ्रतंश्चिदस्य महिमा वि रें च्यभि यो विश्वा भुव॑ना बभूव॑ ५ 
विश्वानि शक्रो नर्याणि विद्वा नपो रिरेच सर्खिभिर्निकामैः । 
अश्मानं चिद्‌ ये बिभिदुर्वचोभि र्बजं गोर्मन्तमुशिजो वि व॑त्रुः ६ 
अपो वृत्रं व॑ंब्रिवांसं पराहन्‌ प्राव॑त्‌ ते वञ्जं पृथिवी सचेताः । 
प्रार्णांसि समुद्रियांणयैनोः पतिर्भवञ्छव॑सा शूर धृष्णो ७ 
अपो यदद्रिं पुरुहत दर्द राविर्भुवत्‌ सरमां पूर्व्यं ते । 
स नों नेता वाजमा दर्षि भूरिं गोत्रा रुजन्न ङ्गिरोभिर्गृणानः ८ 
अच्छा कविं न॑मणो गा अभिष्टौ स्व॑र्षाता मघवन्नार्धमानम्‌ । 
ऊतिभिस्तमिंषणो द्युम्नहतौ नि मायावानब्रह्मा दस्युरर्त ६ 

आ द॑स्युघ्ना मन॑सा याह्यस्तं भुवत्‌ ते कुत्सः सरूये निकामः । 
स्वे योनौ नि ष॑दतं सरूपा वि वाँ चिकित्सदृतचिद्ध नारी १० 
यासि कुत्सेन सरथमवस्यु स्तोदो वात॑स्य हर्योरीशानः । 

ऋज्रा वाजं न गध्यं युर्यूंषन्‌ कविर्यदहन्‌ पार्याय भूर्षात्‌ ११ 
कुत्साय शुष्णमशुषं नि बर्हीः प्रपित्वे अहः कुर्यवं सहस्त्रां । 
सद्यो दस्यून्‌ प्र मृंण कुत्स्येन प्र सूर्॑क्रं वृहतादभीके १२ 

त्वं इंपप्नं मृगयं शशवांस मृजिश्वने वैदथिनाय रन्धी 

पञ्चाशत्‌ कृष्णा नि व॑पः सहस्त्रा ऽत्कं न परो जरिमा वि द॑र्दः १३ 
सूर॑ उपाके तन्वं१ दर्धानो वि यत्‌ ते चेत्यमृत॑स्य वर्पः । 

मृगो न हस्ती तविंषीमुषाणः सिंहो न भीम आयुधानि बिभ्र॑त्‌ १४ 
इन्द्रं कामां वसूयन्तो अग्मन्‌ त्स्व॑र्मीळहे न सव॑ने चकानाः । 
श्रवस्यर्वः शशमानास॑ उक्थै रोको न रणवा सुटृशीव पृष्टिः १५ 
तमिद्‌ व इन्द्र॑ सुहव॑ हवेस यस्ता चकार नर्या पुरूणि । 

यो माव॑ते जरित्रे गर्ध्य॑ चि न्मच्षू वाजं भर॑ति स्पार्हरांधाः १६ 
तिग्मा यदुन्तरशनिः पर्ताति कस्सिश्विच्छुर मुहुके जर्नानाम्‌ । 
घोरा यदर्य समृतिर्भवा त्यध॑ स्मा नस्तन्वो बोधि गोपाः १७ 
भुवो5विता वामदेवस्य धीनां भुवः सखांवूको वाज॑सातौ । 
त्वामनु प्रम॑तिमा ज॑गन्मो रुशंसों जरित्रे विश्वर्थ स्याः ९८ 
एभिर्नृभिरिन्द्र त्वायुभिष्टा मधव॑द्धिर्मघवन्‌ विश्व॑ आजौ । 

द्यावो न द्यम्रैरभि सन्तों अर्यः क्षपो म॑देम शरदश्च पूर्वीः १६ 
एवेदिन्द्राय वृषभाय कृष्णे ब्रह्माकर्म भर्गवो न र्थम्‌ । 

नू चिद्‌ यर्था नः सख्या वियोषदर्सन्न उग्रो$विता तनूपाः २० 

न्‌ ष्टत ईन्द्र न्‌ गुणान इष॑ जरित्रे नद्योई न पीपेः । | 

अकारि ते हरिवो ब्रह्म नव्य॑ धिया स्याम रथ्यः सदासाः २१ 


(१७) सप्तदशं सूक्तम्‌ 
(१-२१) एककिंशत्यृचस्यास्य सूक्तस्य गौतमो वामदेव आृषिः । इन्द्रो देवता । 
(१-१४, १६-२१) प्रथमादिचतुर्दशर्चां षोडश्यादिषणणाञ्च त्रिष्टुप्‌ (१५) 
पञ्चदश्याश्चैेकपदा विराट्‌ छन्दसी 

त्वं महां ईन्द्र तुभ्य॑ ह क्षा अनुं च्ञत्रं मंहना मन्यत द्यौः । 

त्वं वृत्रं शव॑सा जघ॒न्वान्‌ त्सृजः सिन्धूँरहिना जग्रसानान्‌ १ 
तव॑ त्विषो जनिमन्‌ रेजत द्यौ रेजद्‌ भूर्मिर्भियसा स्वस्य॑ मन्योः । 
ऋृघायन्त सुभ्व१: पर्वतास आर्दन्‌ धन्वानि सरयन्त आर्पः २ 
भिनद्‌ गिरिं शवसा वजमिष्णर्न्राविष्कृरवानः स॑ंहसान ओज॑ः । 
वधीद्‌ वृत्रं बजेण मन्दसानः सर न्नापो जर्व॑सा हतवृष्णीः ३ 
सुवीर॑स्ते जनिता म॑न्यत॒ द्यौ रिन्द्र॑स्य कर्ता स्वपस्तमो भूत्‌ । 

य ईं जजान॑ स्वर्य सुवज मन॑पच्युतं सद॑सो न भूम ४ 

य एक इच्चयावर्यति प्र भूमा राजां कृष्टीनां पुरुहूत इन्द्रः । 
सत्यमेनमनु विश्वै मदन्ति रातिं देवस्य॑ गुणतो म॒घोनः % 

सत्रा सोर्मा अभवन्नस्य विश्वै सत्रा मदासो बृहतो मदिष्ठाः । 
सत्राभवो वर्सुपतिर्वसूनां दत्रे विश्वा अधिथा इन्द्र कृष्टीः ६ 
त्वमध॑ प्रथमं जाय॑मानो ऽमे विश्वां अधिथा इन्द्र कृष्टीः । 

त्वं प्रतिं प्रवतं आशर्यानमहिं वजेण मघव॒न्‌ वि वृश्चः ७ 
सत्राहणं दार्ध॑षिं तुम्रमिन्द्रं महामपारं वृषभं सुवजम्‌ । 

हन्ता यो वृत्रं सनितोत वाजं दातां म॒घानि म॒घवां सुराधाः ८ 
अयं वृत॑श्चातयते समीची र्य आजिर्ष मघ्वा शृणव एकः । 

अयं वाज॑ भरति यं सनोत्य स्य प्रियास॑ः सख्ये स्याम & 

अयं शृण्वे अध जर्यन्नुत घर न्नयमुत प्र कृणुते युधा गाः । 

य॒दा स॒त्यं कृणुते मन्युमिन्द्रो विश्व टूळहं भ॑यत एज॑दस्मात्‌ १० 
समिन्द्रो गा अजयत्‌ सं हिर॑णया सर्मश्चिया म॒घवा यो ह॑ पूर्वीः । 
एभिर्नृभिर्नृत॑मो अस्य शाकै रायो विभक्ता संभसश्च वस्व॑ः ११ 
किर्यत्‌ स्विदिन्द्रो अध्येति मातुः किय॑त्‌ पितुर्जनितुर्यो ज॒जान॑ । 
यो अस्य शुष्म॑ मुहकैरिय॑ति वातो न जूतः स्तनर्यद्धिरश्रः १२ 
क्षियन्तं त्वमक्षियन्तं कृणोती य॑र्तिं रेणुं मघवां समोहम्‌ । 
विभञ्जन्रशनिंमाँ इव॒ द्यौ रुत स्तोतारं मघवा बसौं धात्‌ १३ 
अयं चक्रमिंषणत्‌ सूर्यस्य न्येतशं रीरमत्‌ ससूमाणम्‌ । 

आ कृष्ण ई जुहुराणो जिंघर्ति त्व॒चो बघे रज॑सो अस्य योनौ १४ 
अर्सिक्न्यां यज॑मानो न होतां ९४ | 

ग॒ठ्यन्त इन्द्र॑ सख्याय विप्रा अ्रश्वायन्तो वर्षणं वाजयन्तः । 

जनीयन्तो जनिदामक्षितोति मा च्यावयामोऽवते न कोश॑म्‌ १६ 
त्राता नों बोधि दटशान आपि र॑भिरू्याता मीर्डिता सोम्यानाम्‌ । 
सरा पिता पितूर्तमः पितृणां कर्तेमु लोकर्मुशते ब॑योधाः १७ 
सखीयताम॑विता बोधि सखां गुणान इन्द्र स्तुव॒ते वयाँ धाः । 
वयं ह्या ते चकृमा सबाधं आभिः शर्मीभिर्महर्यन्त इन्द्र १८ 
स्तुत इन्द्रौ मघवा यद्ध वृत्रा भूरीणयेकों अप्रतीनि हन्ति । 

अस्य प्रियो ज॑रिता यस्य शर्म न्नकिर्देवा वारयन्ते न मर्ताः १९ 
एवा न इन्द्रं मघ्वा विरपूशी कर॑त्‌ सत्या चर्षणीघूर्दनर्वा । 

त्वं राजां जनुषां धेह्यस्मे अधि श्रवो माहिनं यज्जरित्रे २० 

नृ ष्टत इन्द्र न गुणान इषं जरित्रे न॒द्योई न पीपिः । 

अकारि ते हरिवो ब्रह्म नव्य॑ धिया स्याम रथ्यः सदासाः २१ 


(१८) ग्रष्टादशं सूक्तम्‌ 
(१-१३) त्रयोदशर्चस्यास्य सूक्तस्य (१) प्रथमर्च इन्द्रः (२-३, ४, ८-१३) 
द्वितीयातृतीययोर्श्वतुर्थ्याः पूर्वार्घस्याष्टम्यादिषणणाञ्च गौतमो वामदेव ऋषी (४, ५- 

७) चतुर्थ्या उत्तरार्धस्य पञ्चम्यादितृचस्य चादितिर्गृषिका । (१, ४, ५-७) 
प्रथमर्चश्चतुर्थ्या उत्तरार्धस्य पञ्चम्यादितृचस्य च वामदेवः (२-३, ४, ८-१३) 
द्वितीयातृतीययोश्चतुर्थ्याः पूर्वार्धस्याष्टम्यादिषयणाङ्चेन्द्रौ देवते । त्रिष्टुप्‌ छन्दः 

अयं पन्था अनुवित्तः पुराणो यतों देवा उदजायन्त विश्वे । 

अ्रत॑श्चिदा ज॑निषीष्ट प्रबुद्धो मा मातर॑ममुया पत्त॑वे कः १ 

नाहमतो निर॑या दुर्गहेतत्‌ तिरश्चतां पार्शवान्निर्गमाणि । 

बहूनि मे अकृता कर्त्वानि युध्यै त्वेन॒ सं त्वॅन पृच्छै २ 

पराय॒तीं मातरमन्व॑ंचष्ट न नान॑ गान्यन॒ न्‌ ग॑मानि । 

त्वष्टर्गहे अपिबत्‌ सोममिन्द्रः शतधर्न्य चम्वोः सुतस्य ३ 

किं स त्रधक कृणवद्‌ यं सहस्त्र मासो जभार॑ शरदश्च पूर्वी 

नही न्व॑स्य प्रतिमानमस्त्य न्तजातिषूत ये जनित्वा: ४ 

अवद्यमिंव मन्य॑माना गुहांक रिन्द्र॑ माता वीर्येणा न्यष्टम्‌ । 

अथोद॑स्थात्‌ स्व॒यमत्कं वसान आ रोद॑सी अ्रपृणाजार्यमानः ५ 

एता अ्रर्षन्त्यललाभर्वन्ती ताव॑रीरिव संक्रोर्शमानाः । 

एता वि प॑च्छ किमिदं भ॑नन्ति कमापो ग्रद्रिं परिधिं रुजन्ति ६ 

किमु ष्विदस्मै निविदो भनन्ते न्द्रस्यावद्यं दिधिषन्त आर्पः । 
ममैतान्‌ पुत्रो महता व॒धेन॑ वृत्रं जघन्वाँ अंसूजद्‌ वि सिन्धून्‌ ७ 
मर्मच्चन त्वां युवतिः परास मर्मच्चन त्वां कुषवां ज॒गार॑ । 
मर्म॑द्चिदापः शिश॑वे ममूड्यु र्ममंत्चिदिन्द्ः सहसोद॑तिष्ठत्‌ ८ 
मर्मच्चन ते मघवन्‌ व्य॑सो निविविध्वाँ अप हनू ज॒घान॑ । 
अधा निविद्ध उत्तरो बभूवा ज्छिरो दासस्य सं इंपणग्वधेन ६ 
गृष्टिः स॑सूच स्थविरं तवागा म॑नाघुष्यं वृषभं तुम्रमिन्द्र॑म्‌ । 
अ्रीळहं व॒त्सं चरथाय माता स्वयं गातुं त॒न्व॑ इच्छमांनम्‌ १० 
उत माता म॑हिषमन्व॑वेन दमी त्वां जहति पुत्र देवाः । 
अ्रथांब्रवीद्‌ वृत्रमिन्द्र हनिष्यन्‌ त्सखेँ विष्णो वित॒रं वि क्र॑मस्व १९ 
कस्ते मातर॑ विधर्वामचक्र च्छयुं कस्त्वाम॑जिघांस॒च्चर॑न्तम्‌ । 
कस्ते देवो अधि मार्डीक असीद्‌ यत्‌ प्राक्तिणाः पितर॑ पाद॒गृह्य॑ १२ 
अवर्त्या शुर्न आन्त्राणि पेचे न देवेर्षु विविदे मर्डितार॑म्‌ । 
अपश्यं जायाममंहीयमाना मघां मे श्येनो मध्वा ज॑भार १३ 

षष्ठोऽध्यायः 

व० १३० 


(१६) एकोनविंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
एवा त्वामिन्द्र बजिन्नत्र विश्वै देवासः सुहास ऊर्माः । 
महामुभे रोद॑सी वृद्धमृष्वं निरेकमिद्‌ वणते वृत्रहत्य १ 
अर्वासृजन्त जिव्रयो न देवा भुर्वः स॒म्राळ्टिन्द्र सत्ययोनिः । 
अहन्नहिँ परिशर्यानमर्णः प्र वर्तनीर॑रदो विश्वधेनाः २ 
अ्रतृपणुवन्तं विर्यतमबु ध्यमर्नुघ्यमानं सुषुपाणर्मिन्द्र । 
स॒प्त प्रतिं प्रवत आशयान महिं वजेश वि रिंणा अपर्वन्‌ ३ 
अक्षोदयच्छवसा ज्ञार्म बच्चन वार्ण वातस्तर्विषीभिरिन्द्रः । 
टूळहान्यौंभ्नादुशर्मान ओजो उर्वाभिनत्‌ ककुभः पर्व॑तानाम्‌ ४ 
अभि प्र दंद्रुर्जन॑यो न गर्भ रथां इव प्र य॑युः साकमर्द्रयः । 
अत॑र्पयो विसृतं उन्ज ऊर्मीन्‌ त्वं वृताँ अरिणा इन्द्र सिन्थून ५ 

त्वं महीमवनिं विश्वर्ेनां तुर्वीर्तये वर्य्याय च्र्र॑न्तीम्‌ । 
अर॑मयो नमसैजदर्णः सुतरणांँ अ्॑कृणोरिन्द्र सिन्धून ६ 
प्राग्र॒बों नभन्कोई॑ न वक्वा ध्वस्ता अपिन्वद्‌ युवतीर्मृतज्ञाः । 
घन्वान्यजाँ अप॒णक तषाणों अधोगिन्द्रः स्तर्योई॑ दंसुपत्नीः ७ 
पूर्वीरुषर्सः शरदश्च गूर्ता वृत्रं ज॑घ॒न्वाँ असृजद्‌ वि सिन्धून्‌ । 
परिष्ठिता अतृणद्‌ बद्भधानाः सीरा इन्द्रः स्त्रवितवे पृथिव्या ८ 
बस्रीर्भिः पुत्रमग्रुवों अदानं निवेर्शनाद्धरिव आ ज॑भर्थ । 
व्यशन्घो अरूयदहिंमाददानो निर्भदुखच्छित्‌ स्मरन्त पर्व॑ ६ 
प्रतै पूर्वाणि कर॑णानि विप्राऽऽविद्राँ आह विदुषे करांसि । 
यर्थायथा वृष्ण्यानि स्वगूर्ता ऽपाँसि राजन्‌ नर्यार्विवेषीः १० 
न्‌ ्टत इन्द्र न्‌ गुणान इष॑ जरित्रे नद्योई न पीपिः । 

अऋरकारि ते हरिवो ब्रह्म नव्य॑ धिया स्याम रथ्यः सदासाः ११ 


(२०) विंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्द 
आ न इन्द्रो दूरादा न॑ आसा द॑भिष्टिकृदर्बसे यासदुग्र 
ओजिष्ठेभिर्नृपतिर्वञ्बाहः संगे समत्सं तुर्वणिः प॒तन्यून्‌ १ 
आ न इन्द्रो हरिंभिर्यात्वच्छा ऽर्वाचीनोऽव॑से राध॑से च । 
तिष्ठांति व॒ज्जी मुघर्वा विरपृशी मं यज्ञमनु नो वाज॑सातौ २ 
इमं यज्ञं त्वम॒स्मार्कमिन्द्र परो दर्थत्‌ सनिष्यसि क्रत नः । 
श्रन्नीव वज़िन्‌ त्सनये धनानां त्वया व॒यम॒र्य आजिं जयेम ३ 
उशन्न ष॒ णः समना उपाके सोमस्य न्‌ सुष॒तस्य स्वधावः । 
पा इन्द्र प्रतिभृतस्य मध्वः समन्ध॑सा ममदः पृष्ठ्येन ४ 
वि यो र॑रप्‌श त्रूषिभिर्नवेभि र्बुक्तो न पक्वः सृणयो न जेता । 
मर्यो न योषामभि मन्य॑मानो ऽच्छां विवक्मि पुरुहृतमिन्द्रम्‌ ५ 
गिरिर्न यः स्वत॑वाँ ऋष्व इन्द्रः सनादेव सह॑से जात उग्रः । 
दर्ता वजं स्थर्विरं न भीम उद्नेव कोशं वसना न्यृष्टम्‌ ६ 
न यस्य॑ वर्ता जनुषा न्वस्ति न राधस आमरीता मघर्स्य । 
उद्बावृषाणस्त॑विषीव उग्रा स्मभ्य॑ दद्धि पुरुहत रायः ७ 

ईक्षे रायः ज्ञर्यस्य चर्षणीना मुत ब्रजमपवर्तासि गोनाम्‌ । 
शिक्षानरः स॑मिथेष॑ प्रहावान्‌ वस्वो राशिम॑भिनेतासि भूरिम्‌ ८ 
कया तच्छरणवे शच्या शर्चिष्ठो ययां कृणोति मह का चिदृष्व 

पुरु दाशुषे विर्चयिष्ठो अ्रंहो ऽथां दधाति द्रविणं जरित्रे € 

मा नों मर्धीरा भ॑रा दद्धि तन्नः प्र दाशुषे दातवे भूरि यत्‌ तें । 

नव्यें देष्णे शस्ते अस्मिन्‌ त॑ उक्थे प्र ब्रवाम वयमिन्द्र स्तुवन्तः १० 
नृ ्टत इन्द्र न्‌ गृणान इष॑ जरित्रे नद्योई न पीपिः । हर 

अकारि ते हरिवो ब्रह्म नव्य॑ धिया स्याम रथ्यः सदासाः ११ 


(२१) एकविंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
आ यात्तिन्द्रोऽन॑स उर्प न इह स्तुतः संघमादस्तु शूर्र॑ः । 
वावृधानस्तविंषीर्यस्य॑ पूर्वी द्योर्न च॒त्रमभि्भूति पुष्यात्‌ १ 
तस्येदिह स्त॑वथ वृष्ण्यानि तुविद्युप्नस्यं तुविराध॑सो नृन्‌ । 
यस्य क्रतर्विद्‌थ्योई न सम्राट साह्वान्‌ तरुत्रो अभ्यस्ति कृष्टीः २ 
आ यात्विन्द्रो दिव आ पृथिव्या मक्षू समुद्रादुत वा पुरीषात्‌ । 
स्वर्णरादव॑से नो मरुत्वान्‌ परावतों वा सर्दनादूतस्य॑ ३ 
स्थूरस्य रायो बहतो य ईशे तमु ष्टवाम विदथेष्विन्द्रम्‌ । 
यो वायुना जय॑ति गोम॑तीषु प्र धृष्णुया नय॑ति वस्यो ग्रच्छ ४ 
उप यो नमो नम॑सि स्तभाय न्नियरति वाच॑ जनयन्‌ यज॑ध्यै । 
ऋञ्जसानः पुरुवारं उक्थै रेन्द्र॑ कृरबीत सदनेषु होतां ५ 
धिषा यदि धिषण्यन्तः सरणयान्‌ त्सद॑न्तो अद्रिमौशिजस्य गोहे । 
ग्रा दुरोषाः पास्त्यस्य होता यो नों महान्‌ त्संबर॑णेषु बरह्लिः ६ 
सत्रा यदीं भार्वरस्य वृष्णः सिष॑क्ति शुष्मः स्तुव॒ते भराय । 
गुहा यदीमौशिजस्य गोहे प्र यद्‌ धिये प्रायसे मर्दाय ७ 
वि यद्‌ वराँसि पर्व॑तस्य वृणवे पयोभिर्जिन्वे ग्रपां जवांसि । 
विदद्‌ गौरस्य गव॒यस्य॒ गोहे यदी वाजाय सुध्योई वह॑न्ति ८ 
भद्रा ते हस्ता सुकृतोत पाणी प्रयन्तारा स्तुव॒ते राध॑ इन्द्र । 
का ते निष॑त्तः किमु नो म॑मत्सि किं नोदुंदु हर्षसे दातवा उ ६ 

एवा वस्व इन्द्रः सत्यः सम्रा इन्ता वृत्रं वरिवः पूरे कः । 
पुरुष्टत क्रत्वा नः शग्धि रायो भ॑क्षीय तेऽब॑सो दैव्य॑स्य १० 
| 1 ॥ नद्यो३ पीपे 
नू ष्टत इन्द्र नू गृणान इर्ष जरित्रे नद्यो३ न पीपेः । 
अकारि ते हरिवो ब्रह्म नव्य॑ धिया स्याम रथ्यः सदासाः ११ 
तृतीयोऽनुवाकः 
व० २२ २२ 


(२२) द्वाविंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
यन्न इन्द्रो जुजुषे यञ्च वष्टि तन्नौ म॒हान्‌ क॑रति शष्म्या चिंतू । 
ब्रह्म स्तोम॑ म॒घवा सोम॑मुक्था यो अश्मान शर्व॑सा बिभ्रदेतिं १ 
वृषा वृर्षन्धिं चतुरश्रिमस्य॑ ब्रुग्रो बाहभ्यां नृत॑मः शचीवान्‌ । 
श्रिये परुष्णीमुषमांण ऊर्णा यस्याः पर्वाणि सरूयायं विव्ये २ 
यो देवो देवर्तमो जाय॑मानो महो वार्जेभिर्महद्धिश्व शुष्मैः । 
दर्धानो वज्रं बाह्वोरुशन्तं द्याममेन रेजयत्‌ प्र भूम॑ ३ 
विश्वा रोधांसि प्रवतंश्च पूर्वी द्यौत्र्पष्वाजनिंमन्‌ रेजत च्ञाः । 
आ मातरा भर॑ति शष्म्या गो॒र्नृवत्‌ परिंज्मन्‌ नोनुवन्त वार्ताः ४ 
ता तू त॑ इन्द्र महतो महानि विश्वेष्वित्‌ सव॑नेषु प्रवाच्या । 
यच्छूर घृष्णो घूषता दंधृष्वा नहिं वजेण शवसाविवेषीः » 
ता तू तै स॒त्या तुविनृम्ण विश्वा प्र धेनवः सिम्त्रते वृष्ण ऊश्चैः । 
अघा ह॒ त्वद्‌ वृंषमणो भियानाः प्र सिन्ध॑वो जव॑सा चक्रमन्त ६ 
अत्राहं ते हरिव॒स्ता उं देवी रवोभिरिन्द्र स्तवन्त स्वसारः । 
यत्‌ सीमनु प्र मुचो ब॑द्गधाना दीर्घामनु प्रसितिं स्यन्दयध्यै ७ 
पिपीळे अ्रंशुर्मद्यो न सिन्धु रा त्वा शमीं शशमानस्य॑ शक्तिः । 
अ्स्मद्रथक शुशुचानस्य॑ यम्या आशुर्न रश्मिं तुव्योज॑सं गोः ८ 
अस्मे वर्षिष्ठा कृणुहि ज्येष्ठां नृम्णानि स॒त्रा संहरे सहांसि । 
अस्मभ्यं वृत्रा सुहनानि रन्धि जहि वधर्वनुषो मर्त्यस्य & 
अस्माकमित्‌ सु श्वैगुहि त्वमिन्द्रा ऽस्मभ्य॑ चित्राँ उर्प माहि वार्जान्‌ । 
अस्मभ्यं विश्वां इषणः पुर॑घी रस्माकं सु म॑घवन्‌ नोधि गोदाः १० 

न छत इन्द्र न गणान इषं जरित्रे नद्योडे न पीपेः । 
अकारि ते हरिवो ब्रह्म नव्य धिया स्याम रथ्यः सदासाः ११ 


(२३) त्रयोविंशं सूक्तम्‌ 


(१-११) एकादशर्चस्यास्य सूक्तस्य गौतमो वामदेव ऋषिः । (१-७, ११) 
प्रथमादिसप्तर्चामिकादश्याश्चेन्द्रः (८-१०) अ्अरष्टम्यादितृचस्येन्द्र ऋतं वा देवता । 
त्रिष्टुप्‌ छन्दः 


कथा म॒हाम॑वृधत्‌ कस्य होतु र्यज्ञं जुषाणो अभि सोममूर्धः 
पिबननुशानो जुषमाणो ग्रन्धों ववक्ष ऋष्वः शचते धनाय १ 
को अस्य वीरः संघमादमाप सर्मानंश सुमतिभिः को अस्य । 
कर्दस्य चित्रं चिकिते कदूती वृधे भुंबच्छशमानस्य यज्योः २ 
कथा शुंणोति हृयर्मानमिन्द्रः कथा श्रुगवन्नव॑सामस्य वेद । 

का अस्य पूर्वीरुपमातयो ह कथैन॑माहः पर्पुरिं जरित्रे ३ 

कथा स॒बाध॑ः शशमानो अस्य नश॑द्भि द्रविणं दीध्यानः । 
देवो भुंबन्नबैदा म ऋृतानां नमों जगृभ्वाँ अभि यज्जुजोषत्‌ ४ 
कथा कदस्या उषसो व्युष्टौ देवो मर्तस्य सख्यं जुंजोष । 
कथा कद॑स्य स॒रूयं सखिभ्यो ये अस्मिन्‌ काम॑ सुयुजं ततस्त्रे ५ 
किमादमंत्रं सयं सखिभ्यः कदा न्‌ तें श्रात्रं प्र ब्रवाम । 

श्रिये सदृशो वपरस्य सर्गाः स्वर्णं चित्रतममिष आ गोः ६ 
द्रुहं जिघांसन्‌ ध्वरस॑मनिन्द्रां तेतिक्ते तिग्मा तुजसे अनीका । 
ऋणा चिद्‌ यत्र आणया न॑ उग्रो दूरे अज्ञाता उषसों बबाधे ७ 
ऋतस्य हि शरुधः सन्ति पूर्वी आतस्यं घीतिर्वृजिनानि हन्ति । 
ऋतस्य श्लोकों बधिरा त॑तर्द कर्णा बुधानः शचर्मान आयोः ८ 
ऋतस्य टूळहा धरुणांनि सन्ति पुरूणिं चन्द्रा वर्षषे वर्षषि । 
ऋतेरन दीर्घमिंषणन्त पूर्त ऋतेन गाव॑ आृतमा विवेशः 

ऋृतं येमान ऋतमिद्‌ व॑नोत्य॒ तस्य॒ शुष्मस्त्रया उ ग॒व्युः । 
ऋताय॑ पृथ्वी बहले गभीरे ऋृतार्य धेनू परमे दुहाते १० 

न्‌ ष्टत इन्द्र न्‌ गुणान इष॑ जरित्रे नद्योई न पीपिः । 

अकारि ते हरिवो ब्रह्म नव्य॑ धिया स्याम रथ्यः सदासाः ११ 

व ऋक्‌ वेद [Rik Veda] 
(२४) चतुर्विंशं सूक्तम्‌ 

(१-११) एकादशर्चस्यास्य सूक्तस्य गौतमो वामदेव ऋषिः । इन्द्रो देवता । (१- 
६, ११) प्रथमादिनवर्चामेकादश्याश्च त्रिष्टुप्‌ (१०) दशम्याध्चानुष्टप्‌ छन्दसी 

का सुष्टतिः शर्वसः सून॒मिन्द्र मवाचीनं राधस आ व॑वतत्‌ । 

ददिर्हि वीरो गृणते वसूनि स गोपतिर्निष्षिथां नो जनासः १ 

स वृत्रहत्ये हव्यः स ईड्यः स सुष्टत इन्द्रः सत्यरांधाः । 

स यामन्ना म॒घवा मर्त्याय ब्रह्मणयते सुष्व॑ये वरिंवो धात्‌ २ 

तमिन्नरो वि ह्व॑यन्ते समीके रिंरिक्वांस॑स्तन्बः कृणवत त्राम्‌ । 

मिथो यत्‌ त्यागमुभयासो अग्मन्‌ नर॑स्तोकस्य तन॑यस्य सातौ ३ 

क्रतूयन्ति क्रितयो योग॑ उग्रा ऽऽशुषाणासों मिथो अर्ण॑सातौ । 

सं यद्‌ विशोऽव॑ वृत्रन्त युध्मा आदिन्नेम॑ इन्द्रयन्ते अभीक ४ 

आदिद्ध नेम॑ इन्द्रियं य॑जन्त आदित्‌ पक्तिः पुरोळाश॑ रिरिच्यात्‌ । 

आदित्‌ सोमो वि प॑प॒च्यादसुंष्वी नादिर्जुजोष वृषभं यर्जध्ये ५ 

कृणोत्यस्मै वरिवो य इत्थे न्द्राय सोम॑म॒शते सुनोतिं । 

सध्चीचीनेन मनसाविवेनन्‌ तमित्‌ सखायं कृणुते समत्सु ६ 

य इन्द्राय सुनवत्‌ सोम॑मद्य पर्चात्‌ पक्तीरुत भृज्जातिं धानाः 

प्रतिं मनायोरुचर्थानि हर्यन्‌ तस्मिन्‌ दधद्‌ वृष॑णं शुष्ममिन्द्र: ७ 

य॒दा समर्य व्यचेटूर्घांवा दीर्घ यदाजिमभ्यरूय॑दुर्यः । 

अचिक्रदद्‌ वृष॑णं प्रचच्छां दुरोण आ निर्शितं सोमसुद्भिः ८ 

भूर्यसा वस्त्रमचरत्‌ कनीयो अंविक्रीतो अकानिषं पुन॒र्यन्‌ । 

स भूय॑सा कनीयो नारिरेचीद्‌ दीना दक्षा वि दुहन्ति प्र बाणम्‌ & 

क इमं द॒शभिर्ममे न्द्र॑ क्रीणाति धेनुभिः । 

य॒दा वृत्राणि जङ्खंन दर्थैनं मे पुन॑र्ददत्‌ १० 

नृ ष्टत इन्द्र नू गुणान इष॑ जरित्रे नद्यो३ न पीपेः । 

अकारि ते हरिवो ब्रह्म नव्यं धिया स्याम रथ्यः सदासाः ११ 


(२५) पञ्चविंशं सूक्तम्‌ 
(१-८) अष्टर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
को अ्रद्य नर्यो देवकाम उशन्निन्द्र॑स्य सरूयं जुजोष । 

को वा महेऽब॑से पार्याय समिद्धे अग्रो सुतसोम ईड्टे १ 

को नांनाम वच॑सा सोम्यार्य॑ मनायुर्वा भवति वस्त॑ उस्त्राः । 

क इन्द्र॑स्य युज्यं कः संखित्वं को भ्रात्रं वष्टि कवये क ऊती २ 
को देवानामवों अ्रद्या बुंणीते क आदित्याँ अर्दितिं ज्योतिरी ट्टे । 
कर्स्याश्विनाविन्द्रो अग्निः सुतस्यां ऽशोः पिबन्ति मनसाविवेनम्‌ ३ 
तस्मां अ्रम्रिर्भार॑तः शर्म यंस जद्योक प॑श्यात्‌ सूर्यमुञ्चर॑न्तम्‌ । 

य इन्द्राय सुनवामेत्याह नरे नर्याय नृत॑माय नृणाम्‌ ४ 

न तं जिनन्ति ब॒हवो न दभ्रा उर्वस्मा ग्रदितिः शर्म यंसत्‌ । 

प्रियः सुकृत्‌ प्रिय इन्द्रे मनायुः प्रियः सुप्रावीः प्रियो अस्य सोमी ५ 
सुप्राव्यः प्राशषाळेष वीरः सुष्वैः पक्तिं कृणुते केवलेन्द्रः । 
नासुष्वेरापिर्ने सखा न जामि द॑ष्प्राव्यौऽवहन्तेदर्वांचः ६ 

न रेवर्ता पणिना सरूयमिन्द्रो ऽसुन्वता सुतपाः सं गुंणीते । 

आस्य वेदः खिदति हन्ति नम्रं वि सुर्ष्व॑ये पक्तये केवलो भूत्‌ ७ 
इन्द्रं परेऽवरे मध्यमास इन्द्रं यान्तो ऽब॑सितास इन्द्र॑म्‌ । 

इन्द्र॑ क्षियन्तं उत युध्य॑माना इन्द्रं नरो वाज॒यन्तों हवन्ते ८ 


(२६) षड्विंशं सूक्तम्‌ 
(१-७) सप्तर्चस्यास्य सूक्तस्य (१-३) प्रथमादितृचस्य गौतमो वामदेव इन्द्रो वा 
(४-७) चतुर्थ्यादिचतसृणाञ्च गौतमो वामदेव ऋषिः । (१-३) प्रथमादितृचस्येन्द्र 
आत्मा वा (४-७) चतुर्थ्यादिचतसृणाञ्च श्येनो देवते । त्रिष्टुप्‌ छन्दः 
अहं मनुरभवं सूर्यश्चा ऽहं कक्षीवाँ ऋषिरस्मि विप्रः । 
अहं कुत्समार्जुनेयं न्यञ्जे ऽहं कविरुशना पश्य॑ता मा १ 
अहं भूमिमददामार्यायाःऽहं वृष्टिं दाशुषे मर्त्याय । 
अहमपो अनयं वावशाना मर्म देवासो ग्रनु केत॑मायन्‌ २ 
अहं पुरें मन्दसानो व्यैरं नव॑ साकं न॑व॒तीः शम्ब॑रस्य । 
शततमं वेश्यं सर्वताता दिवोदासमतिथिग्वं यदाव॑म्‌ ३ 
प्र सु ष विभ्यो मरुतो विर॑स्तु प्र श्येनः श्येनेभ्य॑ आशपर्त्वा । 
अचक्रया यत्‌ स्व॒धया सुपर्णो हव्यं भरन्मन॑वे देवर्ुष्टम्‌ ४ 
भरद्‌ यदि विरतो वेविजानः पथोरुणा मनोजवा असर्जि । 
तूर्य ययौ मर्धुना सोम्येनो त श्रवो विविदे श्येनो अत्र ५ 

ऋजीपी श्येनो ददमानो ग्रंशं परावर्तः शकुनो मन्द्रं मदम्‌ । 
सोम भरद्‌ दादृहाणो देवावान्‌ दिवो अमष्मादुत्तरादादार्य ६ 
आदार्य श्येनो अभरत्‌ सोम॑ सहस्त्रं स॒वाँ अयुर्त च साकम्‌ । 
रत्रा पुरधिरजहादर्राती र्मदे सोम॑स्य मूरा अमूरः ७ 


(२७) सप्तविंशं सूक्तम्‌ 
(१-५) पञ्चर्चस्यास्य सूक्तस्य गौतमो वामदेव ऋषिः । (१-४) प्रथमादिचतुरृचां 
श्येनः (५) पञ्चम्याश्च श्येन इन्द्रो वा देवता । (१-४) प्रथमादिचतुरृचां त्रिष्टुप्‌ 
(५) पञ्चम्याश्च शक्वरी छन्दसी 
गर्भे नु सन्नन्बेषामवेद महं देवानां जनिमानि विश्वां । 
शतं मा पुर आय॑सीररक्ष ब्रर्थ श्येनो जवसा निर॑दीयम्‌ १ 
न घा स मामप जोष॑ जभारा ऽभीमांस त्वक्ष॑सा वीर्येण । 
ईमो परर९धिरजहादरांती रुत वार्ता अ्रतरच्छुशवानः २ 
अब यच्छ्येनो अ्रस्वनीदध द्यो वि यद्‌ यदि वात ऊहः परंधिम्‌ । 
सृजद्‌ यदस्मा ग्रव ह क्रिपज्जयां कुशानुरस्ता मनसा भुरणयन्‌ ३ 
ऋजिप्य ईमिन्द्रांवतो न भुज्युं श्येनो ज॑भार बृहतो अधि ष्णोः । 
अन्तः प॑तत्‌ पतत्र्यस्य पर्ण मध याम॑नि प्रसिंतस्य तद्‌ वेः ४ 
अर्थ श्वेतं कलशं गोर्भिरक्त  मांपिप्यानं मघवां शक्रमन्धः । 
अध्वर्युभिः प्रयतं मध्वो अग्र मिन्द्रो मदाय प्रतिं धत्‌ पिर्नध्यै शूरो मदाय 
प्रतिं धत्‌ पिब॑ध्यै ५ 


(२८) अटष्टाविंशं सूक्तम्‌ 
(१-५) पञ्चर्चस्यास्य सूक्तस्य गौतमो वामदेव ऋषिः । इन्द्र इन्द्रासोमौ वा देवते । 
त्रिष्टुप्‌ छन्दः 
त्वा युजा तव॒ तत्‌ सोम सख्य इन्द्रो अपो मनवे सस्त्ुर्तस्कः । 
अ्रहन्नहिमरिणात्‌ सप्त सिन्धू नपांवृणोदपिंहितेव खानि १ 
त्वा युजा नि खिंदत्‌ सूर्यस्ये न्द्र॑श्चक्रं सह॑सा सद्य ईन्दो । 
अधि ष्णुनां बहता वर्तमानं म॒हो द्रुहो अप॑ विश्वायु धायि २ 
अहन्निन्द्रो अद॑हदग्मिरिन्दो पुरा दस्यन्‌ मध्यंदिनादभीकें । 
दुर्गे दुरोणे क्रत्वा न यातां पुरू सहस्रा शर्वा नि ब॑र्हीत्‌ ३ 


261 


भै MAHARISHI UNIVERSITY OF MANAGEMENT 
[Rik Veda] मण्डल ह.4 VEDIC LITERATURE COLLECTION 


विश्व॑स्मात्‌ सीमधमां इन्द्र दस्यून्‌ व्रिशो दासीरकृणोरप्रशस्ताः । 
अ्बांधेथाममुणतं नि शत्रू नविन्देथामर्पचितिं वघंत्रेः ४ 

एवा स॒त्यं म॑घवाना युवं तदिन्द्र॑श्च सोमोर्वमश्वच्ं गोः । 
आर्दर्ट्तमर्पिहितान्यश्ना रिरिचथुः क्षाश्चित्‌ ततृदाना ५ 


(२६) एकोनत्रिंशं सूक्तम्‌ 
(१-५) पञ्चर्चस्यास्य सूक्तस्य गौतमो वामदेव ऋषिः । इन्द्रो देवता । 
त्रिष्टुप्‌ छन्दः 
ग्रा नः स्तुत उप वार्जेभिरूती इन्द्र॑ याहि हरिभिर्मन्दसानः । 
तिरश्चिदर्यः सव॑ना पुरूण्या ङ्कुषेभिर्गृणानः स॒त्यरांघाः १ 
आ हि ष्मा याति नर्यश्चिकित्वान्‌ हूयमानः सोतृभिरुपं यज्ञम्‌ । 
स्वश्वो यो अभीरुर्मन्य॑मानः सुष्वाणेभिर्मदंति सं ह॑ वीरेः २ 
श्रावयेद॑स्य कर्णा वाजयध्यै जुष्टामनु प्र दिर्श मन्दयध्यै । 
उद्वावृषाणो राध॑से तुविष्मान्‌ करंत्न इन्द्रैः सुतीर्थाभ॑यं च ३ 
अच्छा यो गन्ता नाध॑मानमूती इत्था विप्रं हव॑मानं गुणन्त॑म्‌ । 
उप त्मनि दर्धानो धुर्याईंशन्‌ त्सहस्त्रांणि शतानि वजबाहः ४ 
त्वोतासो मघवन्निन्द्र विप्रां व॒यं तें स्याम सूरयो गृणन्त 
भेजानासों बहर्दिवस्य राय कार्य्यस्य दावने पुरुक्षोः ५ 


(३०) त्रिंशां सूक्तम्‌ 
(१-२४) चतुर्विशत्यृचस्यास्य सूक्तस्य गौतमो वामदेव ऋषिः । (१-८, १२-२४) 
प्रथमाद्ष्टर्चा द्वादश्यादित्रयोदशानाञ्चेन्द्रः (६-११) नवम्यादितृचस्य चेन्द्रोषसौ देवते 
। (१-७, ६-२३) प्रथमादिसप्तर्चां नवम्यादिपञ्चदशानाञ्च गायत्री (८, २४) 
अष्टमीचतुर्वि श्योश्चानुष्टप्‌ छन्दसी 
नर्किंरिन्द्र त्वदुत्तरो न ज्यायाँ अस्ति वृत्रहन्‌ । नकिरेवा यथा त्वम्‌ १ 
स॒त्रा ते अर्न कृष्टयो विश्वा चक्रेब वावृतुः । स॒त्रा महा ऋसि श्रुतः २ 
विश्वै चनेदना त्वां देवास इन्द्र युयुधुः । यदहा नक्तमार्तिरः ३ 
यत्रोत बाधितेभ्य श्चक्रं कुत्साय युध्यते । मुषाय इन्द्र सूर्यम्‌ ४ 
यत्र॑ देवाँ औृघायतो विश्वाँ अयुध्य एक इत्‌ । त्वमिन्द्र वर्जूरैहन्‌ ५ 
यत्रोत मर्त्याय क मरिंणा इन्द्र सूर्यम्‌ । प्रावः शचीभिरेतशम्‌ ६ 

किमादुतार्सिं वृत्रहन्‌ मर्घवन्‌ मन्युमत्तमः । अत्राह दानुमार्तिरः ७ 

एतद्‌ घेदुत वीर्यशमिन्द्र॑ चकर्थ पौंस्य॑म्‌ । स्त्रियं यद्‌ दुर्हणायुवं वधीर्दुहितरं 
दिवः ८ हर 

दिवरश्चिद्‌ घा दुहितर॑ महान्‌ मंहीयमानाम्‌ । उषास॑मिन्द्र सं इंपणक ६ 
अपोषा अन॑सः सरत्‌ संइंपष्टादर्ह बिभ्यूषी । नि यत्‌ सीं शिश्नथद्‌ वर्षां १० 
एतर्दस्या अर्नः शये सुसंइंपष्टं विपाश्या । स॒सार॑ सीं परावर्तः ११ 

उत सिन्धुं विबाल्य॑ वितस्थानामधि क्षमि । परं ष्ठा इन्द्र माययां १२ 

उत शुष्णस्य धृष्णुया प्र मुक्षो अभि वेदनम्‌ । पुरो यर्दस्य सं इंपणक १३ 
उत दासं कौलितरं बहतः पर्वतादर्धि । अवाहन्निन्द्र शम्ब॑रम्‌ १४ 

उत दासस्य॑ वर्चिनः सहस्त्राणि शतार्वंधीः । अधि पञ्च प्रधींरि १% 

उत त्यं पुत्रमग्रुः परांवुक्तं श॒तक्र॑तुः । उक्थेष्विन्द्र आर्भजत्‌ १६ 

उत त्या तुर्वशायदूं अस्त्रातारा शचीपतिः । इन्द्रो विङ्ाँ अपारयत्‌ १७ 

उत त्या सद्य आर्या स॒रयोरिन्द्र पारत॑ः । अर्णाचित्रर॑थावधीः १८ 

अनु द्वा जहिता न॑यो ऽन्धं श्रोणं च वृत्रहन्‌ । न तत्‌ तें सुम्नमष्टंवे १६ 
शतर्म॑श्मन्मयीनां पुरामिन्द्रो व्यांस्यत्‌ । दिवोदासाय दाशुषे २० 
अस्वांपयद्‌ दभीत॑ये सहस्त्रा त्रिंशतं हथैः । दासानामिन्द्रों माययां २१ 

स घेदुतासिं वृत्रहन्‌ त्समान इन्द्र गोर्पतिः । यस्ता विश्वानि चिच्युषे २२ 
उत नूनं यदिन्द्रियं करिष्या ईन्द्र पौंस्य॑म्‌ । अद्या नकिष्टदा मिनत्‌ २३ 
वामंबामं त आदुरे देवो ददात्वर्यमा । वामं पूषा वामं भगो बामं देवः 
करूळती २४ रि 


(३१) एकत्रिंशं सूक्तम्‌ 
(१-१५) पञ्चदशर्चस्यास्य सूक्तस्य गौतमो वामदेव ऋषिः । इन्द्रो देवता । (१- 
२, ४-१५) प्रथमाद्वितीययोर्ग चोश्चतुर्थ्यादिद्वादशानाञ्च गायत्री (३) तृतीयायाश्च 
पादनिचुच्छन्दसी 

कर्या नश्चित्र आ भुंब दूती स॒दाव॑धः सखा । कया शर्चिष्ठया वृता १ 
कस्त्वा स॒त्यो मर्दाना मंर्हि्ो मत्सदन्धसः । टूळहा चिदारुजे बसु २ 
अभी षु णः सखीनामविता ज॑रितृणाम्‌ । शतं भवास्यूतिभिः ३ 
अभी न आ व॑वृत्स्व चक्रं न वृत्तमर्व॑तः । नियुद्धिश्चर्षणीनाम्‌ ४ 
प्रवता हि क्रतूना मा हां पदेव गच्छसि । अर्भज्नि सूर्ये सचां ५ 

सं यत्‌ त॑ इन्द्र मन्यवः सं चक्राणि दधन्विरे । अघ त्वे अघ सूर्य ६ 

उत स्मा हि त्वामाहरि न्मघर्वानं शचीपते । दार्तारमव्रिदीधयुम्‌ ७ 

उत समां सद्य इत्‌ परि शशमानार्य सुन्वते । पुरू चिन्मंहसे बसु ८ 

नहि ष्मां ते शतं चन राधो वर॑न्त आमुर॑ः । न च्यौत्नानि करिष्यतः € 
अस्मा अवन्तु ते शत मस्मान्‌ त्सहस्त्रमूतर्यः । ग्रस्मान्‌ विश्वा अभिष्टयः १० 
अस्माँ इहा वृणीष्व स॒रूयाय॑ स्व॒स्तये । महो राये दिवित्म॑ते ११ 

अस्माँ अविड्डि विश्वहे न्द्र॑ राया परीणसा । अस्मान्‌ विश्वाभिरूतिभिः १२ 
अस्मभ्यं ताँ अपां वृधि ब्रजां अस्तेव गोर्मतः । नवाभिरिन्द्रोतिभिः १३ 
अस्माक॑ धृष्णुया रथों द्युमाँ इन्द्रानपच्युतः । ग्युर॑श्वयुरीयते १४ 
अ्स्माक॑मृत्तमं कृंधि श्रवो देवेषु सूर्य । वर्षिष्ठंद्यामिवोपर्रि १५ 


(३२) द्वात्रिंशं सूक्तम्‌ 


(१-२४) चतुर्विशत्यृचस्यास्य सूक्तस्य गौतमो वामदेव ऋषिः । (१-२२) 
प्रथमादिद्वाविंशत्यृचामिन्द्रः (२३-२४) त्रयोविंशीचतुर्विश्योश्चेन्द्रस्याश्वौ देवताः । 
गायत्री छन्दः 


आ तू न॑ इन्द्र वृत्रह ब्रस्मार्कमर्धमा गहि । महान्‌ महीर्भिरूतिभिः १ 
भूर्मिश्चिद्‌ घासि तूत॑जि रा चित्र चित्रिणीष्वा । चित्रं कृणोष्यूतये २ 
द्भ्रेभिश्चिच्छशीयांसं हंसि व्राध॑न्तमोज॑सा । सखिभिर्ये त्वे सचां ३ 
वयमिन्द्र त्वे सचां बयं त्वाभि नोनुमः । अस्माँग्र॑स्माँ इदुद॑च ४ 

स नंझ्ित्रार्भिरद्रिवो ऽनवद्यार्भिरूतिर्भिः । अर्नाधृष्टाभिरा गहि % 

भूयामो घु त्वावतः सखाय इन्द्र गोमंतः । युजो वार्जाय घृष्व॑ये ६ 

त्वं ह्येक ईशिंष इन्द्र वाज॑स्य गोम॑तः । स नो यन्धि म॒हीमिष॑म्‌ ७ 

न त्वा रन्ते अन्यथा यद्‌ दित्स॑सि स्तुतो मघम्‌ । स्तोतृभ्य इन्द्र गिर्वणः ८ 
अभि त्वा गोत॑मा गिरा $नूषत प्र दावने । इन्द्र वाजाय घृष्व॑ये € 

प्रते बोचाम वीर्या३ या म॑न्दसान आरुजः । पुरो दासीरभीत्य १० 

ता तें गृणन्ति वेधसो यानि चकर्थ पौंस्या । सुतेष्विन्द्र गिर्वणः ११ 
अवीवृधन्त गोत॑मा इन्द्र त्वे स्तोम॑वाहसः । ऐषुं धा वीरवद्‌ यश॑ः १२ 
यच्चिद्धि शश्व॑तामसी न्द्र सार्धारणस्त्वम्‌ । तं त्वा व॒यं ह॑वामहे १३ 
अर्वाचीनो ब॑सो भवा ऽस्मे सु मत्स्वार्न्धसः । सोर्मानामिन्द्र सोमपाः १४ 
अस्माकं त्वा मतीनामा स्तोम॑ इन्द्र यच्छतु । अर्वागा व॑र्तया हरी १५ 

पुरोळाशं च नो घसो जोषयासे गिरश्च नः । बधयुरिव योर्घणाम्‌ १६ 
सहस्त्रं व्यतीनां युक्तानामिन्द्र॑मीमहे । शतं सोर्मस्य खार्यः १७ 
सहस्त्रां ते श॒ता व॒यं गवामा च्यांवयामसि । अस्मत्रा राध॑ एतु ते १८ 
दर्श ते कलशांनां हिर॑णयानामघीमहि । भूरिदा असि वृत्रहन्‌ १६ 
भूरिदा भूरिं देहि नो मा दभ्रं भूर्या भ॑र । भूरि घेर्दिन्द्र दित्ससि २० 
भूरिदा ह्यर्सि श्रुतः पुरुत्रा शूर वृत्रहन्‌ । आ नों भजस्व॒ राधसि २१ 
प्रते बभ्रू विक्षण शंसामि गोषणो नपात्‌ । माभ्यां गा अन॑ शिश्रथः २२ 
कनीनकेव॑ विद्रधे नवें द्रुपदे अर्भके । बभ्रू यामेषु शोभेते २३ 
अर म उस्त्रयाम्णे ऽरमनुंस्तरयाम्णे । ब्रू यामेंष्वस्त्रिघा २४ 
व० १ २७ 
३३ ४ 
चतुर्थोऽनुवाकः 


(३३) त्रयस््त्रंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव षिः । ऋभवो देवताः । 
त्रिष्टुप्‌ छन्दः 
प्र ऋभुभ्यों दूतर्मिव वार्चमिष्य उपस्तिरे श्वैतरीं घेनुमीळे । 
ये वात॑जूतास्तरणिभिरेवैः परि द्यां सद्यो अपसों बभूवुः १ 
य॒दारमक्रनभव॑ः पितृभ्यां परिविष्टी वेषणा दंसनाभिः । 
आदिद्‌ देवानामुप सरूयर्मायन्‌ धीरासः पृष्टिम॑बहन्‌ मनायै २ 
पुनर्ये चक्रुः पितरा युर्वाना सना यूपेंव जरणा श्याना । 
ते वाजो विभ्वाँ ऋृभुरिन्द्रबन्तो मर्घुप्सरसो नोऽवन्तु यज्ञम्‌ ३ 
यत्‌ संवत्समृभवो गामर्रक्षन्‌ यत्‌ संवत्समृभवो मा अर्पिशन्‌ । 
यत्‌ संवत्समर्भरन्‌ भासो अस्या स्ताभिः शर्मीभिरमृतत्वर्माशः ४ 
ज्येष्ठ आह चम॒सा द्वा करेति कनीयान्‌ त्रीन्‌ कृंणवामेत्यांह । 
कनिष्ठ आह चतुर॑स्करेति त्वष्ट ऋभव॒स्तत्‌ पनयद्‌ वर्चो बः ५ 
स॒त्यमूचुर्नर एवा हि चक्र रन स्वघामृभवो जग्म्रेताम्‌ । 
विभ्रार्जमानांश्रमसाँ अहेवा 5वॅनत्‌ त्वष्टा चतुरो ददृश्वान्‌ ६ 
द्वाद॑श झून्‌ यदगोह्मस्या5ऽतिथ्ये रण॑न्नभर्वः स॒सन्त॑ः । 
सुच्ेत्रांकृणवन्नन॑यन्त सिन्धून्‌ धन्वातिष्ठन्नोर्ष॑धी निंम्नमार्पः ७ 

रथं ये चक्रुः सुवृतं नरेष्ठां ये धेनुं विश्वजुवं विश्वरूपाम्‌ । 

त आ त॑क्षन्त्वुभवों र॒यिं नः स्वव॑सः स्वप॑सः सुहस्ताः ८ 

अपो ह्यॅंषामजुंषन्त देवा अभि क्रत्वा मन॑सा दीध्यांनाः । 

वार्जो देवानामभवत्‌ सुकर्मेन्द्रस्य झृभुक्ता वरुणस्य विभ्वां € 
ये हरी मेधयोक्था मर्दन्त इन्द्राय चक्रः सुयुजा ये अ्रश्वां । 

ते रायस्पोषं द्रविंणान्यस्मे धत्त अभवः क्षेम॒यन्तो न मित्रम्‌ १० 
इदाह्नः पीतिमुत वो मर्द धु र्न ऋते श्रान्तस्य सख्यार्य देवाः । 
ते नूनमस्मे अभवो वसूनि तृतीये अस्मिन्‌ त्सव॑ने दधात ११ 


(३४) चतुस्त्रिंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव षिः । ऋभवो देवताः । 
त्रिष्टुप्‌ छन्दः 
ऋभुर्विभ्वा वाज इन्द्रं नो अच्छे मं यज्ञं र॑ब॒धेयोर्पं यात । 
इदा हि वो धिषणां देव्यह्णा मर्धात्‌ पीतिं सं मदां अग्मता वः १ 
विदानासो जन्म॑नो वाजरत्ना उत ऋतुर्भि्भृभवो मादयध्वम्‌ । 
सं वो मदा अग्म॑त सं पुरंधिः सुवीरांमस्मे रयिमेर॑यध्वम्‌ २ 
अयं वों यज्ञ अभवोऽकारि यमा म॑नुष्वत्‌ प्रदिवो दधिध्वे । 
प्र वोऽच्छां जुजुषाणासों अस्थु रभूत विश्वे अग्रियोत वाजाः ३ 
अभ॑दु वो विधते र॑बधेय॑मिदा न॑रो दाशुषे मर्त्याय । 
पिर्बंत वाजा ऋभवो दुदे वो महिं तृतीयं सर्वनं मदाय ४ 
आ वांजा यातोप॑ न ऋभुक्षा महो न॑रो द्रविणसो गृणानाः । 
आ व॑ः पीतयोंऽभिपित्वे अह्णां मिमा अस्तं नव॒स्व॑ इव ग्मन्‌ ५ 
आ न॑पातः शवसो यातनोपे मं यज्ञं नर्मसा हूयमानाः । 
स॒जोष॑सः सूरयो यस्य॑ च स्थ मध्व॑ः पात रबधा इन्द्र॑वन्तः ६ 
सजोषा इन्द्र वरुणेन सोम॑ सजोषाः पाहि गिर्वणो मरुद्भिः । 
अग्रेपा्भिर्मृतपार्भिः स॒जोषा ग्रास्प्नीभी रब॒धार्भिः सजोर्घाः ७ 
स॒जोष॑स आदित्यैर्मादयध्वं स॒जोष॑स अभव॒ः पर्व॑तेभिः । 
स॒जोष॑सो दैव्येना सवित्रा सजोर्षसः सिन्धुभी रत्रधेर्भिः ८ 
ये अश्विना ये पितरा य ऊती धेनुं तंतक्षुऋ्भवो ये अ्रश्वां । 
ये अंसंत्रा य ऋधग्रोदसी ये विभ्वो नर॑ः स्वपत्यानि चक्रः & 

ये गोर्मन्तं वाज॑वन्तं सुवीर॑ रयिं धत्थ वर्सुमन्तं पुरुक्षुम्‌ । 

ते अग्रेपा अभवो मन्दसाना अस्मे ध॑त्त ये च॑ रातिं गृणन्ति १० 
नापाभूत न वोंऽतीतृषामा $र्निःशस्ता ऋभवो यज्ञे अस्मिन्‌ । 
समिन्द्रेण मर्द॑थ सं मरुद्भिः सं राज॑भी रत्रधेयाय देवाः ११९ 


(३५) पञ्चत्रिंशं सूक्तम्‌ 
(१-६) नवर्चस्यास्य सूक्तस्य गौतमो वामदेव ऋआृषिः । ऋभवो देवताः । 
त्रिष्टुप्‌ छन्दः 
इहोर्प यात शवसो नपातः सौर्घन्वना आभवो मार्प भूत । 
अस्मिन्‌ हि वः स॑ने रत्नधेयं गमन्त्वन्द्रमनु वो मर्दासः १ 
आआरगन्रभूणामिह र॑बधेयमभूत्‌ सोम॑स्य सुर्षृतस्य पीतिः । 
सुकृत्यया यत्‌ स्व॑पस्यर्या चेँ एकं विचक्र च॑म॒सं च॑तुर्धा २ 
व्यकृणोत चम॒सं च॑तुर्धा सखे वि शिक्षित्यत्रवीत । | 
अर्थैत वाजा अ्रमृत॑स्य पन्थां गणं देवार्नामृभवः सुहस्ताः ३ 
किंमर्यः स्विञ्चम॒स एष आस यं कार्व्येन चतुरो विचक्र । 
अथां सुनुध्वं सव॑नं मदाय पात औभवो मधुनः सोम्यस्य॑ ४ 
शर्च्यांकर्त पितरा युर्वाना शच्यांकर्त चमसं देंवपान॑म्‌ । 
शच्या हरी धर्नुतरावतष्टे न्द्रबाहांबृभवो वाजरबाः ⁄ 
यो बः सुनोर्त्यभिपित्वे ग्रह्नां तीब्रं बांजासः सर्व॑नं मदाय । 
तस्मै रयिमुभव॒ः सर्व॑वीर मा त॑क्षत वृषणो मन्दसानाः ६ 
प्रातः सुतर्मपिबो हर्यश्व माध्यंदिनं सव॑नं केवलं ते । 
समृभुभिंः पिबस्व र्रधेभिः सखींर्था ईन्द्र चकृषे सुकृत्या ७ 
ये देवासो अभ॑वता सुकृत्या श्येना इवेदर्थि दिवि निषेद । 
ते रत्न धात शवसो नपातः सौध॑न्वना अभ॑वतामृतांसः ८ 
यत्‌ तृतीयं स्वनं रत्नधेय मर्कृणुध्वं स्वपस्या सुहस्ताः । 
तदूभव॒ः परिँषिक्तं व एतत्‌ सं मर्दैभिरिन्द्रियेभिः पिनध्वम्‌ & 


(३६) षटित्रंशं सूक्तम्‌ 
(१-६) नवर्चस्यास्य सूक्तस्य गौतमो वामदेव ऋषिः । ऋभवो देवताः । (१-८) 
प्रथमाद्यष्टर्चा जगती (६) नवम्याश्च त्रिष्टुप्‌ छन्दसी 

अनश्वो जातो अनभीशुरुक्थ्यो३ रथस्त्रिचक्रः परिं वर्तते रर्जः । 

महत्‌ तद्‌ वों देठ्य॑स्य प्रवार्च॑नं द्यार्मृभवः पृथिवीं यज्ञ पुष्य॑थ १ 
रथं ये चक्रः सुवूर्त सुचेतसो ऽविह्वरन्तं मर्नसस्परि ध्ययां । 

ताँ ऊ न्वश्स्य सव॑नस्य पीतय॒ आ वो वाजा अभवो वेदयामसि २ 
तद्‌ वो वाजा ऋभवः सुप्रवाचनं देवेषुं विभ्वो अभवन्महित्वनम्‌ । 
जिब्री यत्‌ सन्ता पितरा सनाजुरा पुनर्युवाना चरथाय त्थ ३ 
एकं वि चक्र चमसं चतुर्वयं निश्चर्मणो गार्मरिणीत घीतिर्भिः । 

अ्र्था देवेष्व॑मृतत्वर्मानश श्रुष्टी बाजा आृभवस्तद्‌ च॑ उक्थ्यम्‌ ४ 
ऋृभुतो रयिः प्रथमश्र॑वस्तमो वाजंश्रुतासो यमजीजनन्‌ नर॑ः । 
विभ्वतष्टो विदर्थेषु प्रवाच्यो यं दैवासोऽव॑था स विच॑र्षणिः ५ 

स वाज्यर्वा स ऋषिर्वचस्यया स शूरो ग्रस्ता पर्तनासु दुष्टरः । 

स रायस्पोषं स सुवीर्यं दधे यं वाजो विभ्वाँ भवो यमार्विषुः ६ 
श्रेष्ठ बः पेशो अधि धायि दर्शतं स्तोमो वाजा आृभव॒स्तं जुजुष्टन । 
धीरासो हि ष्ठा कवयो विपश्चित स्तान्‌ व॑ एना ब्रह्मणा बेदयामसि ७ 
यूयमस्मभ्यं धिषणांभ्यस्परिं विद्वांसो विश्वा नर्याणि भोजना । 
द्युमन्तं वाजं वृर्षशुष्ममुत्तम मा नों रयिमृभवस्तक्षता वर्यः ८ 

इह प्रजामिह रयिं रराणा इह श्रवो वीरव॑त्‌ तक्षता नः । 

येन॑ व॒यं चितयेमात्यन्यान्‌ तं वाजँ चित्रमृभवो ददा नः € 


(३७) सप्तत्रिंशं सूक्तम्‌ 
(१-८) अटष्टर्चस्यास्य सूक्तस्य गौतमो वामदेव ऋृषिः । ऋभवो देवताः । (१-४) 
प्रथमादिचतुरृचां त्रिष्टुप्‌ (५-८) पञ्चम्यादिचतसृणाञ्चानुष्टप्‌ छन्दसी 
उर्प नो वाजा अध्वरम॑भुज्ञा देवा यात पथिभिर्देवयानैः । 
यर्था यज्ञं मर्नुषो विच्त्वार॑सु दधिध्वे र॑णवाः सुदिनेष्वह्णाम्‌ १ 
ते वो हृदे मन॑से सन्तु यज्ञा जुष्टासो अ्रद्य घृतनिर्णिजो ग॒ः । 
प्र बै: सुतासो हरयन्त पूर्णाः क्रत्वे दक्षाय हर्षयन्त पीताः २ 
त्र्युदायं देवहितं यथां बः स्तोमों वाजा ऋृभुक्तणो ददे व॑ः । 
जुह्ले म॑नुष्वदुप॑रासु विक्षु युष्मे सचां बृहद्दिवेषु सोम॑म्‌ ३ 
पी्वोंग्रश्वाः शचर्द्रथा हि भूता ऽय॑ःशिप्रा वाजिनः सुनिष्काः । 

इन्द्र॑स्य सूनो शवसो नपातो ऽनु वश्चेत्यग्रियं मदाय ४ 
ऋभुमृभुक्षणो रयिं वाजे वाजिन्तमं युज॑म्‌ । 

इन्द्र॑स्वन्तं हवामहे सदासातंममश्चिन॑म्‌ ५ 

सेटो यमव॑थ यूयमिन्द्रश्व मर्त्यम्‌ । 

स घीभिर॑स्तु सनिता मेधसाता सो अर्वता ६ 

वि नों वाजा ऋभुक्तणः पथश्चिंतन यष्ट॑वे । 

अस्मभ्यं सूरयः स्तुता विश्वा आशांस्तरीषशि ७ 

तं नों वाजा त्रुभुक्षण इन्द्र नास॑त्या रयिम्‌ । 

समश्व॑ चर्षणिभ्य आ पुरु श॑स्त मघत्तये ८ 


(३८) अष्टात्रिंशं सूक्तम्‌ 
(१-१०) दशर्चस्यास्य सूक्तस्य गौतमो वामदेव ऋषिः । (१) प्रथमर्चो 
द्यावापृथिव्यौ (२-१०) द्वितीयादिनवानाञ्च दधिक्रा देवताः । त्रिष्टुप्‌ छन्दः 
उतो हि वाँ दात्रा सन्ति पूर्वा या पूरुभ्यस्त्रसदस्युर्नितोशे । 
क्षेत्रासां द॑दथुरुर्वरासां घनं दस्युभ्यो ग्रभिभूतिमुग्रम्‌ १ 
उत वाजिन॑ पुरुनिष्िध्वांनं दधिक्रामु ददथुर्विश्वकृष्टिम्‌ । 
ऋृजिप्यं श्येनं प्रैषितप्स॑माशं चर्कृत्य॑म॒र्यो नृपतिं न शूर॑म्‌ २ 
यं सीमनु प्रवतेव द्रवन्तं विश्वैः पूरुर्मद॑ति हर्षमाणः । 
पड्डिर्गुध्य॑न्तं मेधयुं न शूर॑ रथतुरं वात॑मिव॒ ध्रज॑न्तम्‌ ३ 
यः स्मारुन्धानो गर्ध्या समत्सु सनुतरश्चरति गोषु गच्छन्‌ । 
आवि्जीको विदर्था निचिक्य॑त्‌ तिरो अरतिं पर्याप॑ आयोः ४ 
उत स्मैनं वस्त्रमथिं न तायु मर्नु क्रोशन्ति क्षितयो भरेषु । 
नीचार्यमानं जसुरिं न श्येनं श्रवश्चाच्छा पशमन्च यूथम्‌ % 
उत स्मांसु प्रथमः स॑रिष्यन्‌ नि वेवेति श्रेणिंभी रथानाम्‌ । 
स्रजं कृण्वानो जन्यो न शुभ्वा रेणुं रेरिंहत्‌ किरणं दद॒श्वान्‌ ६ 
उत स्य वाजी सहरि्ृतावा शश्रूषमाणस्तन्वा समर्ये । 
तुर॑ य॒तीर्षु तुरयन्नूजिप्यो ऽधि भ्रुवोः किंरते रेणुमृञ्जज्‌ ७ 
उत स्मास्य तन्यतोरिंव द्यो ऋघायतो अभियुजो भयन्ते । 
यदा सहस्त्रमुभि षीमर्योधीद्‌ दुर्वर्तः स्मा भवति भीम ऋञ्जन्‌ ८ 
उत स्मास्य पनयन्ति जनां जूतिं कृष्टिप्रो अभिभूतिमाशोः । 

उतैनमाहः समिथे वियन्तः परां दधिक्रा असरत्‌ सहस्त्रैः & 
वि यक्रा | | ¢ ज्योतिषापस्ततान | | 

आ दधिक्राः शव॑सा पञ्च कृष्टीः सूर्य इव॒ षा | 

सहस्रसाः श॑तसा वाज्यर्वा पणक्तु मध्वा समिमा वर्चासि १० 


(३९) एकोनचत्वारिंशं सूक्तम्‌ 

(१-६) षड़चस्यास्य सूक्तस्य गौतमो वामदेव क्रूषिः । दधिक्रा देवता । (१-५) 

प्रथमादिपञ्चर्चा त्रिष्टुप्‌ (६) षष्ठयाश्चानुष्टप्‌ छन्दसी 
आशं दधिक्रां तमु नु ष्ट॑वाम दिवस्पृथिव्या उत च॑र्किराम । 
उच्छन्तीर्मामुषस॑ः सूदय न्त्वति विश्वानि दुरितानि पर्षन्‌ १ 
महश्चर्करम्यर्वतः क्रतुप्रा द॑धिक्राव्ण॑ंः पुरुवार॑स्य वृष्ण॑ः । 
यं पूरुभ्यो दीदिवांसं नाग्निं ददर्थुर्मित्रावरुणा ततुरिम्‌ २ 
यो अ्रश्व॑स्य दधिक्राव्णो अकारीत्‌ समिद्धे अग्रा उषसो व्युष्टौ । 
अनागसं तमर्दितिः कृणोतु स मित्रेण वरुणेना सजोषाः ३ 
दधिक्राव्णं इष ऊर्जो महो यदम॑न्महि मरुतां नाम॑ भद्रम्‌ । 
स्वस्तये वरुणं इंमत्रमग्मिं हवामह इन्द्रं वजबाहम्‌ ४ 
इन्द्र॑मिवेदुभये वि ह्ण॑यन्त उदीराणा यज्ञमुपप्रयन्तः । 
दधिक्रामु सूदनं मर्त्याय ददर्थुर्मित्रावरुणा नो अ्रश्व॑म्‌ ५ 
दधिक्राव्णो अकारिषं जिष्णोरश्व॑स्य वाजिन॑ः । 
सुरभि नो मुखा करत्‌ प्र ण॒ आयूंषि तारिषत्‌ ६ 


(४०) चत्वारिंशं सूक्तम्‌ 


(१-५) पञ्चर्चस्यास्य सूक्तस्य गौतमो वामदेव ऋषिः । (१-४) प्रथमादिचतुरृचां 
दधिक्राः (५) पञ्चम्याश्च सूर्यो देवते । (१) प्रथमर्चस्त्रष्टप्‌ (२-५) 
द्वितीयादिचतसृणाञ्च जगती छन्दसी 


दधिक्राव्ण इदु नु चर्किराम विश्वा इन्मामुषर्सः सूदयन्तु । 
अपामम्नेरुषसः सूर्यस्य बृहस्परतेरा ङ्गिरसस्यं जिष्णोः १ 

| ग॑विषो दुबन्यस च्छूचफढ़्व॒स्यादिष = | | उषसंस्तररयसत Es 
सर्त्वा भरिषो गवि सस च्छुचफढ़वस्यादिष उषसस्तुरणयसत्‌ । 
स॒त्यो द्रवो द्रवरः प॑ंतङ्गरो द॑धिक्रावेषमूर्जं स्वर्जनत्‌ २ 
उत स्मास्य द्रब॑तस्तुरणयतः पर्णं न वेरन वाति प्रगर्धिनः । 
श्येनस्येव ध्रज॑तो अङ्कसं परि दधिक्राव्णः स॒होर्जा तरित्रतः ३ 

उत स्य वाजी क्रिपणिं तुरण्यति ग्रीवायां बद्धो अपिकच आसनि । 
क्रतं दधिक्रा अरन्‌ संतवीत्वत्‌ प॒थामङ्कांस्यन्वापनीफणत्‌ ४ 

हंसः शचिषद्‌ वर्सुरन्तरिक्षस द्धोता वेदिषदर्तिथिर्दुरोशसत्‌ । 

नृषद्‌ वरसर्ट्त्सद व्योमस दब्जा गोजा ऋतजा अद्रिजा आतम्‌ % 


(४१) एकचत्वारिंशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । इन्द्रावरुणौ देवते । 
त्रिष्टुप्‌ छन्दः 
इन्द्रा को वां वरुणा सुम्नमांप स्तोमों हविष्माँ अमृतो न होतां । 
यो वां हृदि क्रतुमाँ अ्स्मदुक्तः पस्पर्शदिन्द्रावरुणा नम॑स्वान्‌ १ 
इन्द्रां ह यो वरुणा चक्र आपी देवौ मर्तः सख्याय प्रय॑स्वान्‌ । 
स ह॑न्ति वृत्रा समिथेषु शत्रू नवोभिर्वा महद्भिः स प्र शुवे २ 
इन्द्रां ह रत्नं वरुणा धेष्ठेत्था नृभ्य॑ः शशमानेभ्यस्ता । 
यदी सखाया सरूयाय सोमैः सुतेभिः सुप्रयर्सा मादयैते ३ 
इन्द्रा युवं व॑रुणा दिद्युम॑स्मि न्नोजिंष्ठमुग्रा नि व॑धिष्टं वजम्‌ । 
यो नों दुरेबों वृकतिर्दभीति स्तस्मिन्‌ मिमाथामभिभूत्योजँः ४ 
इन्द्रां युवं व॑रुणा भूतमस्या धियः प्रेतारा वृषभेव॑ धेनोः । 
सा नों दुहीयद्‌ यव॑सेव गत्वी सहस्त्रंधारा पर्यसा मही गौः % 
तोके हिते त॑नय उर्वरासु सूरो दृशीके वूर्षणश्च पौंस्ये । 
इन्द्रां नो अत्र वरुणा स्यातामवोभिर्दस्मा परितक्म्यायाम्‌ ६ 
युवामिद्धयव॑से पूर्व्याय परि प्रभूती गविर्षः स्वापी । 
वृणीमहे सरूयार्य प्रियाय शूरा मंहिष्ठा पितरेंब शंभू ७ 
ता वां धियोऽव॑से वाजयन्ती राजिं न ज॑ग्मुर्युव॒यूः सुदानू । 
श्रिये न गाव उप सोम॑मस्थु रिन्द्रं गिरो वरुणं मे मनीषाः ८ 
इमा इन्द्रं वरुणं मे मनीषा अग्मन्नुप द्रविंणमिच्छमांनाः । 
उपेमस्थुर्जाष्टारं इव॒ वस्वो रघ्वीरिव श्रब॑सो भिक्ष॑माणाः ६ 
अ्रश्चथस्य त्मना रथ्य॑स्य पुष्टेः नित्यस्य रायः पर्तयः स्याम । 
ता च॑क्राणा ऊतिभिर्नव्यसीभि रस्मत्रा रायो नियुतः सचन्ताम्‌ १० 
आ नों बृहन्ता बुहतीभिंरूती इन्द्र॑ यातं वरुण वाज॑सातौ । 
यद्‌ दिद्यवः पर्तनासु प्रक्रीळान्‌ तस्य वां स्याम सनितारं आजेः ११ 

(४२) द्विचत्वारिंशं सूक्तम्‌ 


(१-१०) दशर्चस्यास्य सूक्तस्य पोरुकृत्स्यस्त्रसदस्युत्रमुषिः । (१-६) 
प्रथमादिषड़चामात्मा (७-१०) सप्रम्यादिचतसुणाञ्चेन्द्रावरुणौ देवताः । 
त्रिष्टुप्‌ छन्दः 


मर्म द्विता राष्ट्रं क्षत्रियस्य विश्वायोर्विश्चे अमृता यथां नः । 
क्रतुं सचन्ते वरुणस्य देवा राजामि कृष्टेरुपमर्स्य वब्रेः १ 
अहं राजा वरुणो मह्यं ता न्य॑सुर्याणि प्रथमा धारयन्त । 

क्रतुं सचन्ते वरुणस्य देवा राजामि कृष्टेरपमस्य॑ व॒ब्रेः २ 
अहमिन्द्रो वरुणस्ते मंहित्वो र्वी गंभीरे रज॑सी सुमेके । 
त्वष्टेव विश्वा भुव॑नानि विद्वान्‌ त्समैरयं रोद॑सी धारयं च ३ 
अहमपो अ॑पिन्वमुक्तमाणा धारयं दिवं सर्दन तस्यं । 

ऋतेन॑ पुत्रो अर्दितेक्रुतावो त त्रिधातु प्रथयद्‌ वि भूम॑ ४ 

मां नरः स्वश्वां वाजर्यन्तो मां वृताः समर॑शे हवन्ते । 
कृणोम्याजिं मघवाहमिन्द्र इय॑र्मि रेणुमभिभूत्योजाः ५ 

अहं ता विश्वां चकरं नकिँर्मा दैव्यं सहो वरते अप्रतीतम्‌ । 
यन्मा सोमासो ममदन्यदुक्थो भे भ॑येते रज॑सी अपारे ६ 
विदुष्टे विश्वा भुव॑नानि तस्य ता प्र ब्रवीषि वरुणाय वेधः । 
त्वं वृत्राणि श्रुणिवषे जघन्वान्‌ त्वं वृताँ अरिणा इन्द्र सिन्धून्‌ ७ 
अस्माकमत्र पितरस्त आसन त्सप्त ऋष॑यो दौर्गहे बध्यमाने । 
त ्रार्यजन्त त्रसदस्युमस्या इन्द्रं न वूत्रतुर॑मर्घदेबम्‌ ८ 
पुरुकुत्सांनी हि वामर्दाश द्वव्येभिरिन्द्रावरुणा नमोभिः । 
अथा राजानं त्रसद॑स्युमस्या वुत्रहणं ददथुरर्घदेवम्‌ € 

राया व॒यं संस॒वांसों मदेम हुव्येन॑ देवा यव॑सेन गार्वः । 

तां धेनुमिन्द्रावरुणा युवं नो विश्वाहा धत्तमनंपस्फुरन्तीम्‌ १० 


(४३) त्रिचत्वारिंशं सूक्तम्‌ 
(१-७) सप्तर्चस्यास्य सूक्तस्य सौहोत्रौ पुरुमीळ्हाजमीळ्हावृषी । ग्रश्चिनौ देवते । 
त्रिष्टुप्‌ छन्दः 
क उं श्रवत्‌ कतमो यज्ञियानां वन्दारु देवः क॑तमो जुंषाते । 

कस्येमां देवीममू्तेषु प्रेष्ठां हृदि श्रैषाम सुष्टतिं सुहव्याम्‌ १ 

को मृळाति कतम आर्गमिष्ठो देवानामु कतमः शाभविष्ठ 

रथं कमाहर्ट्रबद॑धमाशं यं सूर्यस्य दुहितार्वुणीत २ 

मक्ष हि ष्मा गच्छथ ईव॑तो द्य निन्द्रो न शक्ति परितक्म्यायाम्‌ । 
दिव आजाता दिव्या सुपर्णा कया शचीनां भवथः शर्चिष्ठा ३ 
का वाँ भूदुर्पमातिः कर्या न॒ आश्चिना गमथो हूयमाना । 

को वाँ महश्चित्‌ त्यज॑सो अभीकं उरुष्यतं माध्वी दस्त्रा न ऊती ४ 
उरु वां रथः परिं नक्षति द्या मा यत्‌ संमुद्रादभि वर्तते वाम्‌ । 
मध्वां माध्वी मधु वां प्रुषायन्‌ यत्‌ सीं वां पृक्षो भुरज॑न्त पक्वाः ५ 
सिन्धुर्ह वां रसया सिञ्चदश्वान्‌ घृणा वर्यो$रुषासः परिं ग्मन्‌ । 

तदू षु वांमजिरं चेति यानं येन पती भव॑थः सूर्यायाः ६ 

इहेह यद्‌ वां सम॒ना पपक्षे सेयमस्मे संमतिर्वाजरल्ना । 

उरुष्यतं जरितार युवं हं श्रितः कामों नासत्या युव॒द्रिक्‌ ७ 


(४४) चतुश्चत्वारिंशं सूक्तम्‌ 
(१-७) सप्र्चस्यास्य सूक्तस्य सौहोत्रौ पुरुमीळ्हाजमीळ्हावृषी । ग्रश्चिनौ देवते । 
त्रिष्टुप्‌ छन्दः 
तं वां रर्थ ब॒यमद्या हबेम पृथुज्रर्यमश्चिना संगतिं गोः । 
यः सूर्यां वह॑ति वन्धुरायु गिर्वाहसं पुरुतमं वसूयुम्‌ १ 
युवं श्रिय॑मश्विना देवता तां दिवों नपाता वनथः शचीभिः । 
युवोर्वपरभि पृक्तः सचन्ते वह॑न्ति यत्‌ क॑ंकहासो रथे वाम्‌ २ 
को वामद्या क॑रते रातहव्य ऊतये वा सतपेर्याय वारके 
ऋृतर्स्यं वा वनुषे पूर्व्याय नमो येमानो अश्विना व॑वर्तत्‌ ३ 
हिरणयर्येन पुरुभू रथेनेमं य॒ज्ञं नास॒त्योप॑ यातम्‌ । 
पिर्बांथ इन्मधुनः सोम्यस्य दर्घथो र॑ विधते जनांय ४ 
आ नों यातं दिवो अ्रच्छां पृथिव्या हिरण्ययेन सुवृता रथेन । 
मा वामन्ये नि य॑मन्‌ देवयन्तः सं यद्‌ ददे नार्भिः पूर्व्या वाम्‌ ५ 
नू नो रयिं पुरुवीर॑ बृहन्तं दस्त्रा मि्मांथामुभयेष्वस्मे । 
नरो यद्‌ वामश्विना स्तोममार्वन्‌ त्सधस्तुतिमाजमीळहासों अग्मन्‌ ६ 

इहेह यद्‌ वां समना पपृक्षे सेयमस्मे सुंमतिर्वाजरल्ना । 
उरुष्यर्त जरितार॑ युवं हं श्रितः कामों नासत्या युव॒द्रिक्‌ ७ 


(४५) पञ्चचत्वारिंशं सूक्तम्‌ 
(१-७) सपर्च॑स्यास्य सूक्तस्य गौतमो वामदेव ऋषिः । अश्विनौ देवते । (१-६) 
प्रथमादिषड्चां जगती (७) सप्तम्याश्च त्रिष्टुप्‌ छन्दसी 
एष स्य भानुरुदियर्ति युज्यते रथः परिज्मा दिवो अस्य सार्नवि । 
पृक्षासो अस्मिन्‌ मिथुना अधि त्रयो दृतिंस्तुरीयो मधुनो वि र॑पशते १ 
उद्‌ वाँ पृक्षासो मर्घुमन्त ईरते रथा अश्वांस उषसो व्युष्टिषु । 
अपोर्णुवन्तस्तम आ परीवृतं स्वर्ण शक्रं तन्वन्त आ रज॑ः २ 
मध्वः पिबतं मधुपेभिरासभि रुत प्रियं मर्धुने युञ्जाथां रथ॑म्‌ । 
आ व॑र्तनिं मर्धुना जिन्वथस्प॒थो दृतिं वहेथे मर्घुमन्तमश्चिना ३ 
हंसासो ये वां मर्धुमन्तो अस्त्रिधो हिर॑णयपर्णा उहर्ब॑ उषर्बुधः । 
उदप्रुतो मन्दिनों मन्दिनिस्पृशो मध्वो न मक्षः सर्वनानि गच्छथः ४ 
स्वध्वरासो मधुमन्तो अग्रय॑ उस्त्रा जरन्ते प्रति बस्तौरश्चिनां । 
यन्निक्तह॑स्तस्तररणिर्विचक्षणः सोम॑ सुषाव मर्धुमन्तमद्रिभिः ५ 
आकेनिपासो अर्हभिर्दविध्वतः स्वर्शर्ण शक्रं तन्वन्त ग्रा रज॑ः । 
सूरश्चिदर्धान्‌ युयुजान ईयते विश्वाँ अर्नु स्व॒घर्या चेतथस्पथः ६ 
प्र बांमबोचमश्चिना धियंधा रथः स्वश्रों अजरो यो अस्तिं । 
येन स॒द्यः परि रजांसि याथो ह॒विष्म॑न्तं तरणिं भोजमच्छ ७ 
पञ्चमोऽनुवाकः 
सू० ४६ «प 


(४६) षट्चत्वारिंशं सूक्तम्‌ 
(१-७) सप्तर्चस्यास्य सूक्तस्य गौतमो वामदेव ऋषिः । (१) प्रथमर्चो वाय॒ः 
(२-७) द्वितीयादिषणणाञ्चेन्द्रवायू देवते । गायत्री छन्दः 
अग्र॑ इंपबा मर्धुनां सुतं वायो दिविष्टिषु । त्वं हि पूर्वपा असिं १ 
शतेना नो अ्भिष्टिभिर्नियुत्वाँ इन्द्र॑सारथिः । वायो सुतस्य॑ तृम्पतम्‌ २ 
आ वाँ सहस्रं हर॑य इन्द्र॑वायू अभि प्रय॑ः । वह॑न्तु सोम॑पीतये ३ 
रथं हिर॑णयवन्धुरमिन्द्र॑वायू स्वध्वरम्‌ । आ हि स्थाथों दिविस्पृश॑म्‌ ४ 

रथेन पृथुपार्ज॑सा दाश्वांसमुर्प गच्छतम्‌ । इन्द्र॑वायू इहा ग॑तम्‌ » 
इन्द्रवायू अयं सुतस्तं देवेभिः सजोर्ष॑सा । पिर्बंतं दाशुषो गृहे ६ 
इह प्रयाणमस्तु वामिन्द्रवायू विमोर्चनम्‌ । इह वां सोम॑पीतये ७ 


(४७) सप्तचत्वारिंशं सूक्तम्‌ 
(१-४) चतुर्त्रुचस्यास्य सूक्तस्य गौतमो वामदेव ऋषिः । (१) प्रथमर्चो वायुः 
(२-४) द्वितीयादितृचस्य चेन्द्रवायू देवते । अनुष्टप्‌ छन्दः 
वायो शक्रो अयामि ते मध्वो ञ्रग्रं दिविष्टिषु । 
आ यांहि सोम॑पीतये स्पार्हो देव नियुत्वता १ 
इन्द्रश्च वायवेषां सोमांनां पीतिमर्हथः । 
युवां हि यन्तीन्द॑वो निम्नमापो न सध्ययक्‌ २ 
वायविन्द्रश्च शुष्मिणा स॒रथं शवसस्पती । 
नियुत्व॑न्ता न ऊतय आ यातं सोमपीतये ३ 
या वां सन्तिं पुरुस्पृहो नियुतो दाशुषे नरा । 
अस्मे ता यंज्ञवाहसे न्द्रवायू नि यच्छतम्‌ ४ 


(४८) अष्टचत्वारिंशं सूक्तम्‌ 
(१-५) पञ्चर्चस्यास्य सूक्तस्य गौतमो वामदेव ऋषिः । वायुर्देवता । 
अनुष्टुप्‌ छन्दः 
विहि होत्रा अवीता विपो न रायों अर्यः । 
वायवा चन्द्रेण रथेन याहि सुतस्य पीतर्ये १ 
निर्युवाणो अश॑स्ती नियुत्वाँ इन्द्र॑सारथिः । 
वायवा चन्द्रेण रथेन याहि सुतस्य॑ पीतये २ 
अनुं कृष्णे बसुंधिती येमाते विश्वपेशसा । 
वायवा चन्द्रेण रथैन याहि सुतस्य॑ पीतये ३ 
वह॑न्तु त्वा मनोयुजो युक्तासो नव॒तिर्नव॑ । 
वायवा चन्द्रेण रथैन याहि सुतस्य॑ पीतये ४ 
वाया शतं हरीणां युवस्व॒ पोष्याणाम्‌ । 
उत वां ते सहस्त्रिणो रथ आ यांतु पाज॑सा ५ 

(४६) एकोनपञ्चाशं सूक्तम्‌ 
(१-६) षड़चस्यास्य सूक्तस्य गौतमो वामदेव आृषिः । इन्द्राबृहस्पती देवते । 
गायत्री छन्दः 

इदं वामास्ये हविः प्रियमिन्द्राबृहस्पती । उक्थं मर्दश्च शस्यते १ 

अयं वां परि षिच्यते सोम॑ इन्द्राबृहस्पती । चारुर्मदाय पीतये २ 

आ न॑ इन्द्राबृहस्पती गृहमिन्द्रश्च गच्छतम्‌ । सोमपा सोमपीतये ३ 

अस्मे ईन्द्राबृहस्पती रयिं ध॑त्तं शतग्विन॑म्‌ । अश्वावन्तं सहस्त्रिश॑म्‌ ४ 
इन्द्राबृहस्पती वयं सुते गीर्भिर्हवामहे । अस्य सोम॑स्य पीतये ५ 
सोम॑मिन्द्राबृहस्पती पिब॑तं दाशुषो गृहे । मादयेथां तदोकसा ६ 


(०) पञ्चाशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । (१-६) 
प्रथमादिनवर्चां बृहस्पतिः (१०-११) दशम्येकादश्योश्चन्द्राबृहस्पती देवते । (१-६, 
११) प्रथमादिनवर्चामेकादश्याश्च त्रिष्टुप्‌ (१०) दशम्याश्च जगती छन्दसी 
यस्तस्तम्भ सहसा वि ज्मो अ्रन्तान्‌ ब॒हस्पतिस्त्रिषघधस्थो रण । 
तं प्रबास आर्षयो दीध्यांनाः पुरो विप्रां दधिरे मन्द्रजिह्वम्‌ १ 
घुनेत॑यः सुप्रकेतं मद॑न्तो बृर्हस्पते अभि ये न॑स्ततस्त्रे । 
पृर्षन्तं सूप्रमद॑ब्धमूर्वं बृह॑स्पते रक्न॑तादस्य योनिम्‌ २ 
बृह॑स्पते या परमा परावदत आ त॑ ऋतस्पृशो नि षेदुः । 
तुभ्यं खाता अंबता अद्रिदुग्धा मध्वः श्चोतन्त्यभितो विरपृशम्‌ ३ 
बृहस्प्तिः प्रथमं जाय॑मानो महो ज्योतिषः परमे व्योमन्‌ । 
सप्तास्यस्तुविजातो रवेंण वि सप्तरश्मिरधम॒त्‌ तमांसि ४ 
स सुष्टभा स ऋक्वता गणेन वलं रुरोज फलिगं रवेंण । 
बृहस्पर्तिर्स्त्रियां हव्यसूदः कनिक्रदद्‌ वाब॑शतीरुदाजत्‌ ५ 
एवा पित्रे विश्वदेवाय वृष्णे यज्ञैर्विधेम नम॑सा हविर्भिः । 
बृह॑स्पते सुप्रजा वीरव॑न्तो व॒यं स्याम॒ पत॑यो रयीणाम्‌ ६ 
स इद्‌ राजा प्रतिंजन्यानि बिश्वा शुष्मेण तस्थावभि वीर्येण । 
बृहस्पतिं यः सुभृतं इंब॒भर्ति वल्गूयति वन्दते पूर्वभाजम्‌ ७ 
स इत्‌ चति सुधित ओक॑सि स्वे तस्मा इळां पिन्वते विश्वदानीम्‌ । 
तस्मै विर्शः स्वयमेवा न॑मन्ते यस्मिन्‌ ब्रह्मा रार्जनि पूर्व एति ८ 

अप्रतीतो जयति सं धनानि प्रतिजन्यान्युत या सर्जन्या । 
अवस्यवे यो वरिवः कृणोति ब्रह्मणे राजा तम॑वन्ति देवाः & 
इन्द्रश्च सोम॑ इंपबतं बृहस्पते ऽस्मिन्‌ य॒ज्ञे म॑न्दसाना वृषण्वसू । 
आ वां वरिशन्त्विन्द॑बः स्वाभुवो ऽस्मे रयिं सर्ववीरं नि य॑च्छतम्‌ १० 
बृहस्पत इन्द्र वर्धतं नः सचा सा वां सुमतिर्भूत्वस्मे । 
अविष्टं धियो जिगृतं पुर॑धी र्ज॑जस्तमर्यो वनुषामरातीः ११ 

रि अथाष्टमोऽध्यायः 

। व० १ २६ 


(५१) एकपञ्चाशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । उषा देवता । 
त्रिष्टुप्‌ छन्द 
इदम त्यत्‌ परुतर्मं प्रस्ता जथोतिस्तमसो वयुनावदस्थात्‌ । 
नूनं दिवो दुहितरो विभाती गातं कणवन्नुषसो जनाय १ 
अस्थुरु चित्रा उषसः परस्ता न्मिता इव॒ स्वरंवो5ध्वरेष॑ । 
व्यू ब्र॒जस्य तम॑सो द्वारो च्छन्तीरब्रञ्छुर्च॑यः पावकाः २ 
उच्छन्तीरद्य चितयन्त भोजान्‌ रांधोदेयायोषसों मघोनींः । 
अचित्रे अन्तः पणर्यः सस न्त्वर्नुघ्यमानास्तर्म॑सो विम॑ध्ये ३ 
कुवित्‌ स देवीः सनयो नवो वा यामो बभूयादुषसो वो अद्य । 
येना नव॑ग्वे अज्जिरे दश॑ग्बे सप्तास्ये रेवती रेवदूष ४ 
यूयं हि देवीर्ृतयुग्भिरश्चैः परिप्रयाथ भुर्वनानि स॒द्यः । 
प्रबोधय॑न्तीरुषसः स॒सन्त॑ द्विपाञ्चतुष्पाञ्चर्थांय जीवम्‌ ५ 
क्व॑ स्विदासां कत॒मा पुराणी यया विधाना विदघुर्मृभूणाम्‌ । 
शभं यच्छुश्रा उषसश्चर॑न्ति न वि ज्ञायन्ते सदृशीरज॒याः ६ 
ता घा ता भद्रा उषसः प्रास रभिष्टिद्युप्ना त्रुतजातसत्याः । 
यास्वीजानः श॑शमान उक्थैः स्तुवञ्छंसन्‌ द्रविणं सद्य आर्प ७ 
ता आ च॑रन्ति सम॒ना पुरस्तात्‌ समानत॑ः सम॒ना प॑प्रथानाः । 
ऋृतस्य॑ देवीः सद॑सो बुधाना गवां न सर्गा उषसो जरन्ते ८ 
ता इन्न्वेरेब स॑म॒ना संमानी रमींतवर्णा उषसंश्चरन्ति । 
गूर्हन्तीरभ्वमसिंतं रुश॑द्भिः शक्रास्तनूभिः शुर्चयो रुचानाः ६ 

र॒यिं दिँबो दुहितरो विभातीः प्रजाव॑न्तं यच्छतास्मार्सु देवीः । 
स्योनादा व॑ः प्रतिबुध्य॑मानाः सुवीर्यस्य पर्त॑यः स्याम १० 
तद्‌ वो दिवो दुहितरो विभाती रुप ब्रुव उषसो यज्ञकेंतुः । 
वयं स्याम यशसो जनेषु तद्‌ द्योश्चं धत्तां परथिवी च॑ देवी ११ 


(५२) द्विपञ्चाशं सूक्तम्‌ 
(१-७) सप्र्चस्यास्य सूक्तस्य गौतमो वामदेव ऋषिः । उषा देवता । 
गायत्री छन्दः 

प्रति ष्या सूनरी जनीं व्युच्छन्ती परि स्वर्सुः । दिवो अ्र॑दरर्शि दुहिता १ 
अ्रश्चैच चित्रारुषी माता गर्वामृताव॑री । सखांभूदश्विनौरुषाः २ 
उत सखांस्यश्चिनो रुत माता गवामसि । उतोषो वस्व॑ ईशिषे ३ 
याव॒यद्‌ड्रेषसं त्वा चिकित्वित्‌ सूनृतावरि । प्रति स्तोमैरभुत्स्महि ४ 
प्रतिं भद्रा ग्रदूक्षत गवां सर्गा न रश्मर्यः । ओषा अंप्रा उरु जरयः ५ 
आपप्रुषी विभावरि व्यांवर्ज्योतिषा तर्मः । उषो प्र्न स्वधामन ६ 
आ द्यां त॑नोषि रश्मिभि रान्तरिक्तमुरु प्रियम्‌ । उर्षः शक्रेणं शोचिषा ७ 


(५३) त्रिपञ्चाशं सूक्तम्‌ 
(१-७) सप्र्चस्यास्य सूक्तस्य गौतमो वामदेव ऋषिः । सविता देवता । 
जगती छन्दः 
तद्‌ देवस्य सवितुर्वार्य महद्‌ वृणीमहे असुरस्य प्रचेतसः । 
छर्दिर्येन दाशुषे यच्छति त्मना तन्नौ महाँ उदयान्‌ देवो अक्तुभिः १ 
दिवो धर्ता भुर्बनस्य प्रजापतिः पिशङ्गं द्रापिं प्रतिं मुञ्चते कविः । 
विचक्षणः प्रथर्य॑न्नापृणन्नुर्ब जीजनत्‌ सविता सुम्नमुक्थ्यम्‌ २ 
आप्रा रजाँसि दिव्यानि पार्थिवा श्लोक॑ देवः कुंसुते स्वाय धर्मणे । 
प्र बाहू अस्राक्‌ सविता सवीमनि निवेशर्यन्‌ प्रसुवन्नक्तुभिर्जग॑त्‌ ३ 
अदाभ्यो भु॑नानि प्रचाक॑शद्‌ व्रतानि देवः स॑विताभि र॑क्षते । 
प्रास्त्राग्बाहू भुर्वनस्य प्रजाभ्यो घृतव्रतो महो ग्रज्मस्य राजति ४ 
त्रिरन्तरिक्ञं सविता म॑हित्वना त्री रजांसि परिभूस्त्रीणिं रोचना । 
तिस्त्रो दिः पृथिवीस्तिस्त्र इन्वति त्रिभिर्ब्रतैरभि नो रक्षति त्मना ५ 
बृहत्सुंम्नः प्रसवीता निवेशनो जर्गतः स्थातुरुभर्यस्य यो वशी । 

स नों देवः स॑विता शर्म यच्छ त्वस्मे क्षयाय त्रिवरूथमंह॑सः ६ 
आगन देव ऋतुभिर्वर्धतु क्षयं दर्घातु नः सविता सुप्रजामिषम्‌ । 
स न॑ः ज्ञपाभिरह॑भिश्व जिन्वतु प्रजावन्तं रयिमस्मे समिंन्वतु ७ 


(५४) चतुष्पञ्चाशं सूक्तम्‌ 
(१-६) षड़्चस्यास्य सूक्तस्य गौतमो वामदेव ऋृषिः । सविता देवता । (१-५) 
प्रथमादिपञ्चर्चा जगती (६) षष्ठ्याश्च त्रिष्टुप्‌ छन्दसी 
अ्र्भूद्‌ देवः सविता वन्द्यो नु न॑ इदानीमहं उपवाच्यो नृभिः । 
वि यो रत्ना भज॑ति मानवेभ्यः श्रेष्टं नो अ्रत्र द्रविणं यथा दध॑त्‌ १ 
देवेभ्यो हि प्रथमं यज्ञियेभ्यो ऽमृतत्वं सुवर्सि भागमुत्तमम्‌ । 
आदिद्‌ दामान॑ सवितर्व्युर्णषे ऽनूचीना जीविता मानुषेभ्यः २ 
अचित्ती यच्चकृमा दैव्ये जने दीनेर्दक्षैः प्रभूती प्रुषत्वतां । 
देवेषु च सवितर्मानुषेषु च त्वं नो अत्र॑ सुवतादनांगसः ३ 
न प्रमिये सवितुर्दैव्यस्य तद्‌ यथा विश्वं भुव॑नं धारयिष्यति । 
यत्‌ पृथिव्या वरिमन्ना स्वंङ्गुरिर्वर्ष्मन्‌ दिवः सुवर्ति स॒त्यर्मस्य तत्‌ ४ 
इन्द्रज्येष्ठान्‌ बृहद्भ्यः पर्वतेभ्यः क्षयाँ एभ्यः सुवसि पस्त्यावतः । 
यथायथा पतर्यन्तो वियेमिर एवैव त॑स्थुः सवितः सवाय॑ ते ५ 
ये ते त्रिरह॑न्‌ त्सवितः स॒वासों दिवेदिवे सौभ॑गमासुवन्तिं । 
इन्द्रो द्यावापृथिवी सिन्ध॑रद्धि रांदित्यैर्नो अदितिः शर्म॑ यंसत्‌ ६ 


(५५) पञ्चपञ्चाशं सूक्तम्‌ 
(१-१०) दशर्चस्यास्य सूक्तस्य गौतमो वामदेव ऋृषिः । विश्वे देवा देवताः । 
(१-७) प्रथमादिसप्तर्चा त्रिष्टुप्‌ (८-१०) अष्टम्यादितृचस्य च गायत्री छन्दसी 
को वस्त्राता व॑सव॒ः को व॑रूता द्यार्वाभूमी अदिते त्रासीथां नः । 
सहीयसो वरुण मित्र मर्तात्‌ को वोऽध्वरे वरिवो धाति देवाः १ 
प्र ये धार्मानि पूर्वर्याणयर्चान्‌ वि यदुच्छान्‌ वियोतारो अर्मूराः । 
विधातारो वि ते द॑धुरज॑स्तरा ऋ्तर्धीतयो रुरुचन्त दस्माः २ 
प्र पस्त्याइमर्दितिं सिन्धुमर्कैः स्वस्तिमीळे स॒रूयाय॑ देवीम्‌ । 
उभे यर्था नो अ्रहनी निपातं उषासानक्ता करतामद॑ब्धे ३ 
व्यर्यमा वरुणञ्चेति पर्न्था मिषस्पर्तिः सुवितं गातुमग्निः । 

इन्द्रांविष्णू नृवदु षु स्तर्वाना शर्म नो यन्तमरम॑व॒द्‌ वरूथम्‌ ४ 

आ पर्व॑तस्य मरुतामवांसि देवस्य त्रातुर॑क्रि भग॑स्य । 

पात्‌ पतिर्जन्यादंह॑सो नो मित्रो मित्रियांदुत न॑ उरुष्येत्‌ ५ 

न्‌ रौदसी अहिना बुध्येन स्तुवीत देवी अप्यैभिरिष्टेः । 

समुद्रं न संचर॑शे सनिष्यवों घ॒र्मस्व॑रसो नद्योई अप॑ व्रन्‌ ६ 

देवैर्नो देठ्यर्दितिर्नि पातु देवस्त्राता त्रांयतामप्रयुच्छन्‌ । 

नहि मित्रस्य वरुणस्य धासि मर्हामसि प्रमियं सान्वग्रः ७ 

अग्निरीशे बस॒व्य॑स्याइ ऽग्रर्मंहः सौभ॑गस्य । तान्य॒स्मभ्यं रासते ८ 

उषो मघोन्या वह सूनृते वार्या पुरु । अस्मभ्यं वाजिनीवति ६ 

तत्‌ सु न॑ः सविता भगो वरुणो मित्रो अर्यमा । इन्द्रौ नो राध॒सा ग॑मत्‌ १० 


(५६) षट्पञ्चाशं सूक्तम्‌ 
(१-७) सप्तर्चस्यास्य सूक्तस्य गौतमो वामदेव ऋषिः । द्यावापृथिव्यौ देवते । 
(१-४) प्रथमादिचतुरृचां त्रिष्टप्‌ (५-७) पञ्चम्यादितृचस्य च गायत्री छन्दसी 
म॒ही द्यावापृथिवी इह ज्येष्ठे रुचा भ॑वतां शचर्यद्धिरकै 
यत्‌ सीं वरिष्ठे बृहती विमिन्वन्‌ रुवद्धोक्षा पंप्रथानेभिरेबैः १ 
देवी देवेभिर्यजते यज॑त्रे रमिनती तस्थतुरुक्षमाणे । 
ऋअतावरी ञ्रद्रुहा देवपुत्रे यज्ञस्य नेत्री शचर्यद्भिरकैः २ 
स इत्‌ स्वपा भुवनेष्वास य इमे द्यावापृथिवी जजान । 
उर्वी गभीरे रज॑सी स॒मेकें अवंशे धीरः शच्या समैरत्‌ ३ 
न्‌ रोदसी ब॒हद्धिर्ना वरूथैः पल्लींबद्द्विरिषर्यन्ती सजोर्षाः । 
उरूची विश्व यजते नि पातं धिया स्याम रथ्यः सदासाः ४ 
प्र वां महि दवी अभ्यु पंस्तुतिं भरामहे । शुची उप प्रश॑स्तये ५ 
पुनाने तन्वां मिथः स्वेन दक्षेण राजथः । ऊद्यार्थे सनादृतम्‌ ६ 
मही मित्रस्य साधथ स्तर॑न्ती पिप्रती आतम्‌ । परि य॒ज्ञं नि षेदथुः ७ 


(५७) सप्तपञ्चाशं सूक्तम्‌ 
(१-८) अ्रष्टर्चस्यास्य सूक्तस्य गौतमो वामदेव ऋृषिः । (१-३) प्रथमादितृचस्य 
क्षेत्रपतिः (४) चतुर्थ्या सृचः शुनः (५, ७) पञ्चम्यष्टम्योः शुनासीरौ (६-७) 
षष्ठीसप्तम्योश्च सीता देवताः । (१, ४, ६-७) 

प्रथमाचतुर्थीषष्टीसप्तमीनामृचामनुष्टप्‌ (२-३, ८) द्वितीयातृतीयाष्टमीनां त्रिष्टुप्‌ 
() पञ्चम्याश्च पुर उष्णिक्‌ छन्दांसि 

क्षेत्रस्य पर्तिना व॒यं हितेनेव जयामसि । 

गामश्वं पोषयिल्वा स नों मृव्ठातीदृर्शे १ 

नेत्रस्य पते मर्धुमन्तमूर्मि धेनुरिव पर्यो ग्रस्मार्स॑ घुच्त्व । 

मधुश्चुत॑ घृतमिव सुप्त मृतस्य॑ नः पत॑यो मृळयन्तु २ 

मधुंमतीरोर्षधीर्याव आपो मर्धुमन्नो भवत्वन्तरिक्षम्‌ । 

न्त्रस्य पतिर्मर्धुमान्‌ नो अस्त्वरिष्यन्तो अ्रन्बँनं चरेम ३ 

शनं वाहाः शनं नरः शनं कृषतु लाङ्गलम्‌ । 

शनं व॑रत्रा बध्यन्तां शनमष्ट्रामुदिङ्गय ४ 

शर्नासीराविमां वाचं जषेथां यद्‌ दिवि चक्रथ॒ः पर्यः । 

तेनेमामुप सिञ्चतम्‌ ५ 

अर्वाची सुभगे भव सीते वन्दामहे त्वा । 

यर्था नः सुभगार्ससि यर्था नः सुफलाससि ६ 

इन्द्रः सीतां नि गृह्लातु तां पूषार्नु यच्छतु । 

सा नः पय॑स्वती दुहा मुत्त॑रामृत्तरां समाम्‌ ७ 

शनं नः फाला वि कुषन्त भमिं शनं कीनाशा अभि य॑न्त॒ वाहे 

शनं पर्जन्यो मर्घुना परयोभिः शुनासीरा शनम॒स्मासुं धत्तम्‌ ८ 


(५८) अष्टपञ्चाशं सूक्तम्‌ 
(१-११) एकादशर्चस्यास्य सूक्तस्य गौतमो वामदेव ऋषिः । अग्मिः सूर्यो बाऽऽपो 
वा गावो वा घृतं वा देवता । (१-१०) प्रथमादिदशर्चा त्रिष्टुप्‌ (११) 
एकादश्याश्च जगती छन्दसी 
समुद्रादूर्मिर्मधुमाँ उदार दुपांशुना सममृतत्वमानट्‌ । 
घृतस्य नाम॒ गुह्यं यदस्तिं जिह्वा देवानाममृतस्य नाभिः १ 
वयं नाम्‌ प्र ब्रवामा घृतस्या ऽस्मिन्‌ यज्ञे धारयामा नमोभि 
उप॑ ब्रह्मा शृणवच्छस्यमानं चर्तुःशुङ्गोऽबमीद्‌ गौर एतत्‌ २ 
चत्वारि शङ्का त्रयो अस्य पादा द्वे शीर्षे सप्त हस्तासो अस्य । 
त्रि्ां ब॒द्धो वुंषभो रोरवीति म॒हो देवो मर्त्याँआ विवेश ३ 
त्रिधा हितं पणिभिर्गुह्यमानं गवि देवासो घृतमन्व॑विन्दन्‌ । 

इन्द्र एकं सूर्य एकं जजान वेनादेकं स्व॒घया निष्टतक्षुः ४ 

एता अर्षन्ति हद्यांत्‌ समुद्रा च्छतव्रजा रिपुणा नावचक्षे । 

घृतस्य धारां अभि चाकशीमि हिरण्ययो वेतसो मध्य॑ आसाम्‌ ५ 
सम्यक्‌ स्त्र॑ंबन्ति सरितो न धेनां ग्रन्तर्हदा मन॑सा पूयमानाः । 

एते अर्षन्त्यूर्मयो घृतस्य॑ मृगा ईव क्षिपणोरीष॑माणाः ६ 
सिन्धोरिव प्राध्वने शूघनासो वात॑प्रमियः पतयन्ति यह्वाः । 
घृतस्य धारां अरुषो न वाजी काष्ठा भिन्दन्नूर्मिभिः पिन्व॑मानः ७ 
अभि प्रवन्त सम॑नेव॒ योषाः कल्यारय१: स्मयमानासो अग्निम्‌ । 
घृतस्य धाराः समिधो नसन्त ता जुंषाणो ह॑र्यति जातवेदाः ऽ 
कन्यां इव बहतुमेतवा उं अञ्जयञ्जाना अभि चाकशीमि । 

यत्र सोमः सूयते यत्र यज्ञो घृतस्य धारा अभि तत्‌ प॑वन्ते & 
अभ्यर्षत सुष्टतिं गव्यंमाजि मस्मासँ भद्रा द्रविणानि धत्त । 

इमं यज्ञं न॑यत देवतां नो घृतस्य धारा मर्धुमत्‌ पवन्ते १० 

धामन्‌ ते विश्वं भुवनमर्थि श्रित मन्तः स॑मुद्रे हृद्यन्तरायुषि । 
अपामनीके समिथे य आभृत स्तर्मश्याम मर्धुमन्तं त ऊर्मिम्‌ ११ 


इति चतुर्थं मणडलं समाप्तम्‌ 


मंत्र _ संख्या तृतीयमंडलस्यान्तपर्यन्तं ३०५२ 
चतुर्थमंडलस्य ५८६ सर्वयोगः ३६४१ 

